cyanic-selkie/wikianc huggingface dataset:
നെടുംകുന്നം
thumb|right|300px| നെടുംകുന്നം കാവുന്നട കവല കേരളത്തിൽ കോട്ടയം ജില്ലയിലെ ഒരു ഗ്രാമമാണ്‌ നെടുംകുന്നം. ചങ്ങനാശ്ശേരിയിൽ നിന്നും പതിനാറു കിലേമീറ്റർ കിഴക്ക്‌ കറുകച്ചാൽ - മണിമല റോഡിൻ്റെ ഇരുവശങ്ങളിലുമായി വ്യാപിച്ചു കിടക്കുന്ന ഈ ഗ്രാമത്തിലെ ജനങ്ങളുടെ മുഖ്യ ഉപജീവന മാർഗ്ഗം കൃഷിയാണ്‌. പാമ്പാടി - മാന്തുരുത്തി - നെടുംകുന്നം റോഡ് കോട്ടയം ഭാഗത്തു നിന്ന് എരുമേലിക്കും, നിർദിഷ്ട 'ശബരി' വിമാനത്താവളത്തിലേയ്ക്കുമുള്ള ദൈർഘ്യം കുറഞ്ഞ പാതയാണ്.
പേരിനു പിന്നിൽ
ഭൂമിശാസ്ത്രപരമായ സവിശേഷത തന്നെയാണ്‌ നെടുംകുന്നം എന്ന പേരിനു നിദാനം. നെടും കുന്നുകളുടെ നാട് ആണ് നെടുംകുന്നം. പറയൻകുന്ന്‌, ഊട്ടുപാറക്കുന്ന്, മനക്കരക്കുന്ന്‌, കൊല്ലവരക്കുന്ന്‌ തുടങ്ങി ഒട്ടേറെ കുന്നുകൾ ഇവിടെയുണ്ട്. ഉയരംകൊണ്ട്‌ മുന്നിട്ടു നിൽക്കുന്നത്‌ വീരൻമലയും മുളമല അഥവാ ഇല്ലിമലയുമാണ്‌.
ചരിത്രം
നെടുങ്കുന്നത്തിന്റെ ചരിത്രം ക്രി.മു. മൂന്നാം ശതകത്തിൽ തുടങ്ങുന്നു. പ്രസിദ്ധ സംഘകൃതിയായ മണിമേഖലയിൽ ചങ്ങനാശ്ശേരിയിലെ നെടുങ്കുന്നത്ത് ഒരു ബൌദ്ധവിഹാരമുള്ളതായി പരാമർശമുണ്ട്. പാറകളിൽ കാൽപാദം കൊത്തി വക്കുന്നത് ആദ്യ കാല ബുദ്ധക്ഷേത്രങ്ങളുടെ പ്രത്യേകതയായിരുന്നു. ഇത്തരം ബുദ്ധവിഹാരങ്ങളുടെ അവശിഷ്ടങ്ങൾ ഇവിടെ കാണാം.
തെക്കുംകൂർ രാജവംശവുമായി അടുത്ത ബന്ധം പുലർത്തിയിരുന്ന സ്ഥാനികളായ ചാത്തനാട്ടു(പണിക്കർ)കുടുംബക്കാരും,ചേംപ്ലാനി(നായർ)കുടുംമ്പക്കാരും മറ്റു ചില നായർ പ്രഭുക്കൻമാരും നമ്പൂതിരിമാരും കഴകക്കാരും അവർക്ക്‌ ദാസ്യവൃത്തി അനുഷ്ഠിച്ചിരുന്നവരുമായി നിരവധി ആളുകൾ ആദ്യകാലത്ത്‌ ഇവിടെ താമസമാക്കിയിരുന്നു.തെക്കുംകൂറിന്റെ രാജകീയ ബാദ്ധ്യതയോടുകൂടി ഇവിടേക്കുവന്ന ചേംപ്ലാനി കുടുംബക്കാർ രാജസേവകരായും,സേനാനായകരായും ആധികാരികതയും സ്ഥാനഗുണങ്ങളും സിദ്ധിച്ചവരായിരുന്നു.വടക്കുപടിഞ്ഞാറ് കടൂർകാവ് മുതൽ തെക്കോട്ട് പൊരുമത്തറ,പേക്കാവ്‌,കുമ്പിക്കാപ്പുഴ ചുറ്റി വീരന്മലയുടെ അടിവാരം വരെ എത്തിനിൽകുന്നതായിരുന്നു ചേംപ്ലാനി കുടുംബത്തിന്റെ പൂര്വിക ഭൂമി.പതിനെട്ടാം നൂറ്റാണ്ടിൻ്റെ പൂർവ്വാർധത്തിലാണ്‌ കേരളത്തിൻ്റെ വിവിധ ഭാഗങ്ങളിൽനിന്നും നാനാ ജാതി മതസ്ഥരായ ആളുകൾ നെടുംകുന്നത്ത്‌ കുടിയേറി പാർത്തതെന്ന്‌ വിശ്വസിക്കപ്പെടുന്നു.
കൊടുംകാടായിരുന്ന ഈ പ്രദേശത്തെ വളരെ കുറച്ച്‌ ഭൂമി മാത്രമേ അക്കാലത്ത്‌ കൃഷിക്കായി ഉപയോഗിച്ചിരുന്നുള്ളൂ. അതുകൊണ്ടുതന്നെ വന്യമൃഗങ്ങളുടെ ഭീഷണി വ്യാപകമായിരുന്നു. കുടിയേറ്റക്കാരായ കർഷകർക്ക്‌ കാടു വെട്ടിത്തെളിച്ച്‌ കൃഷിചെയ്യുവാൻ സഹായത്തിന്‌ പണിയാളുകൾ ഏറെയുണ്ടായിരുന്നു. മലഞ്ചെരുവുകളിൽ വൻതോതിൽ നെൽകൃഷി നടത്തിയിരുന്നു. മറ്റിടങ്ങളിൽ വാഴ, ചേന, ചേമ്പ്‌, കാച്ചിൽ തുടങ്ങിയ ഭക്ഷ്യവിളകളും. അക്കാലത്ത്‌ കാടു വെട്ടിത്തെളിച്ച്‌ കൃഷിയിറക്കുന്നിടത്ത്‌ അടുത്ത ഒന്നു രണ്ടുവർഷക്കാലം ഭക്ഷ്യവിളകൾ കൃഷി ചെയ്തിരുന്നില്ല. പകരം അവിടെ കുരുമുളക്‌, തെങ്ങ്‌, കമുക്‌ തുടങ്ങിവ നട്ടുപിടിപ്പിക്കും. പുതിയ ഇടങ്ങൾ തെളിച്ച്‌ കൃഷി തുടരുകയും ചെയ്യും.
കൃഷിയിടങ്ങളുടെ വിസ്തൃതിയും ഉൽപ്പാദനവും വർദ്ധിച്ചെങ്കിലും കച്ചവടത്തിനുള്ള അടിസ്ഥാനസൗകര്യങ്ങൾ വികസിക്കുന്നതിന് പത്തൊമ്പതാം നൂറ്റാണ്ടിൻ്റെ അവസാനം വരെ സമയമെടുത്തു. 1864- 1885 കാലയളവിലാണ് ചങ്ങനാശേരി - പീരുമേട്‌ റോഡും കറുകച്ചാൽ - മണിമല റോഡും പൂർണ്ണമായി സഞ്ചാരയോഗ്യമായത്‌. കാവുംന്നട ഒരു വ്യാപാരകേന്ദ്രമായിരുന്നെങ്കിലും ഉൽപന്നങ്ങൾ വൻതോതിൽ വിറ്റഴിക്കുന്നതിന്‌ ചങ്ങനാശേരിയിൽ പോകേണ്ടിയിരുന്നു. ദശാബ്ദങ്ങളായി പ്രവർത്തിച്ചുപോന്നിരുന്ന ചങ്ങനാശേരിച്ചന്തയുടെ ഔദ്യോഗിക ഉദ്ഘാടനം നടന്നത്‌ വേലുത്തമ്പി ദളവയുടെ കാലത്തായിരുന്നു (1885).
ആദ്യകാലത്ത്‌ കാർഷികോൽപന്നങ്ങൾ ചങ്ങനാശേരിയിൽ എത്തിക്കുന്നതിനുള്ള ഏക മാർഗ്ഗം ചുമട് തന്നെയായിരുന്നു. കാടിനിടയിൽ നടന്നു തെളിഞ്ഞ ഒറ്റയടിപ്പാതയിലൂടെയായിരുന്നു ചുമടും വഹിച്ചുകൊണ്ടുള്ള യാത്ര. നടന്നു തളരുന്ന യാത്രികന്‌ വഴിയരികിലെ ചുമടുതാങ്ങികളും ദാഹജലം നൽകിയിരുന്ന വഴിയമ്പലങ്ങളുമായിരുന്നു ആശ്വാസം. നെടുംകുന്നത്ത്‌ കോവേലിപ്പാലത്തിനു സമീപം ഏതാനും ദശാബ്ദം മുൻപുവരെ ഒരു വഴിയമ്പലമുണ്ടായിരുന്നു. അവിടെ കൽത്തോണിയിൽ സൂക്ഷിച്ചിരിക്കുന്ന മോരുംവെള്ളം സഞ്ചാരികൾക്ക്‌ ദാഹം ശമിക്കുന്നതുവരെ കുടിക്കാം.
ചങ്ങനാശേരി - മണിമല റോഡിലൂടെ ആദ്യമായി ഒരു ബസ്‌ ഓടിയത്‌ ഏതാണ്ട്‌ 67 വർഷങ്ങൾക്കുമുൻപാണ്‌. കൽക്കരി ഉപയോഗിച്ച് പ്രവർത്തിച്ചിരുന്ന ആദ്യ ബസിൻ്റെ പേര്‌ പ്ലാൻറേഷൻ എന്നായിരുന്നെന്ന്‌ പറയപ്പെടുന്നു. പെട്രോളും ഡീസലുമൊക്കെ ഉപയോഗിക്കുന്ന വണ്ടികൾ വളരെക്കാലം കഴിയുന്നതിനുമുൻപ്‌ പ്രചാരത്തിലായി.
വിശാഖം തിരുന്നാൾ മഹാരാജാവിൻറെ കാലത്ത്‌(1810 - 1815) കേരളത്തിലെത്തിയ മരച്ചീനി നെടുംകുന്നത്തെ കൃഷിയിടങ്ങളുടെ സിംഹഭാഗവും കയ്യടക്കാൻ അധികകാലം വേണ്ടിവന്നില്ല. നെല്ലുൽപാദനം വളരെ കുറവായതുകൊണ്ടും അരി വിലയ്ക്കുവാങ്ങി ഉപയോഗിക്കേണ്ട സാഹചര്യം നിലനിന്നിരുന്നതുകൊണ്ടുമാകാം ഇവിടെ പ്രധാന ഭക്ഷ്യവസ്തു മരച്ചീനിയായിരുന്നു. ഇറച്ചിക്കടകളും കോൾഡ്‌ സ്റ്റോറേജുമൊന്നുമില്ലാതിരുന്ന അക്കാലത്ത്‌ ആഴ്ച്ചയിലൊരിക്കൽ പ്രത്യേകിച്ച്‌ ഞായറാഴ്ച്ച ഏതാനും വീട്ടുകാർ സഹകരണാടിസ്ഥാനത്തിൽ ചേർന്ന്‌ വിലയ്ക്കുവാങ്ങുന്ന ഒരു ഉരുവിനെ അറുത്ത്‌ വീതംവച്ച്‌ ഉപയോഗിക്കുകയായിരുന്നു പതിവ്‌.
കപ്പകൃഷിയും വിളവെടുപ്പും കപ്പ വാട്ടി ഉണക്കുന്നതുമൊക്കെ ഭൂവുടമകൾക്കും പണിയാളുകൾക്കും ഉത്സവമായിരുന്നു. നോക്കെത്താ ദൂരത്തോളം വിശാലമായ കപ്പക്കാലാ(കപ്പ കൃഷിചെയ്യുന്ന സ്ഥലം) നെടുംകുന്നത്തുനിന്ന്‌ ഏറെക്കുറെ അപ്രത്യക്ഷമായിക്കഴിഞ്ഞു. മൂന്നു പതിറ്റാണ്ടുകൾക്കു മുമ്പ്‌ ഇവിടെ റബർ കൃഷി സാർവത്രികമായി.
അതിരുകൾ
ഏറ്റവും അടുത്ത വിമാനത്താവളം: കൊച്ചി രാജ്യാന്തര വിമാനത്താവളം, നെടുമ്പാശേരി.
ആരാധനാലയങ്ങൾ
നെടുംകുന്നത്ത്‌ വിവിധ മതവിഭാഗങ്ങളുടെ ആരാധനാലയങ്ങളുണ്ട്‌. കാവുന്നടയിലെ ഒരു കാവും തിരുനടയുമായിരുന്നു ഇവിടുത്തെ ആദ്യത്തെ ആരാധനാ സങ്കേതമെന്ന്‌ പഴമക്കാർ പറയുന്നു. ഈ ആരാധനാ സങ്കേതമാണ്‌ കാവുംന്നട എന്ന സ്ഥലനാമത്തിന്‌ ഹേതുവായത്‌.
thumb|right|250px| നെടുംകുന്നം ദേവീക്ഷേത്രം
ദേവീക്ഷേത്രം
കേരളത്തിലെ ഏറെ പഴക്കം ചെന്ന ക്ഷേത്രങ്ങളിലൊന്നാണ്‌ ആറു ശതാബ്ദത്തിന്റെ ചരിത്രമുള്ള നെടുംകുന്നം ദേവീക്ഷേത്രം. ഈ ക്ഷേത്രത്തിന്‌ നെടുംകുന്നത്തിൻ്റെ ചരിത്രത്തിൽ നിർണായകമായ സ്ഥാനമാണുള്ളത്‌. ഇവിടുത്തെ ഉത്സവങ്ങളായ മീനപ്പൂരവും മേടപ്പൂരവും പ്രസിദ്ധമാണ്‌. നെടുംകുന്നത്തെ മറ്റൊരു പൊതു ക്ഷേത്രമാണ്‌ ശ്രീധർമ ശാസ്താ ക്ഷേത്രം. ശാസ്താവിൻ്റെ പ്രതിഷ്ഠയുള്ള ഈ ക്ഷേത്രത്തിൽ ശബരിമല മണ്ഡലകാലം ഭക്തിപൂർവം ആചരിക്കുന്നു. ഇതിനു പുറമെ ശ്രീവല്ലഭ ക്ഷേത്രം തുടങ്ങി ഏതാനും കുടുംബ ക്ഷേത്രങ്ങളും സർപ്പക്കാവുകളുമുണ്ട്‌. സുപ്രസിദ്ധ ശിവപാർവ്വതിക്ഷേത്രം 'ആനിക്കാട്ടിലമ്മക്ഷേത്രം' ഇവിടെ നിന്നും 4കി.മി.കിഴക്ക് മാറി സ്ഥിതി ചെയ്യൂന്നു. thumb|250px|right|നെടുംകുന്നം സെൻറ് ജോൺ ബാപ്റ്റിസ്റ്റ് ഫോറോനാപ്പള്ളി. 2 പാർശ്വദൃശ്യം
നെടുംകുന്നം പള്ളി (സെൻറ് ജോൺ ദ ബാപ്റ്റിസ്റ്റ്‌ ഫൊറോനാപ്പള്ളി)
മധ്യതിരുവിതാംകൂറിലെ വിഖ്യാതമായ കത്തോലിക്കാ ദേവാലങ്ങളിലൊന്നാണ്‌ നെടുംകുന്നം പള്ളി. ക്രിസ്തുവിന്റെ മുന്നോടിയെന്നു വിശേഷിപ്പിക്കപ്പെടുന്ന സ്നാപകയോഹന്നാൻ്റെ നാമധേയത്തിലുള്ള ഈ ദേവാലയത്തിന്‌ രണ്ടു നൂറ്റാണ്ടേലേറെ പഴക്കുമുണ്ട്‌. ആദ്യകാലത്ത്‌ വരാപ്പുഴ രൂപതയുടെ കീഴിലുള്ള ചങ്ങനാശേരി ഇടവകയിൽപെട്ടവരായിരുന്നു ഇവിടുത്തെ കത്തോലിക്കർ. നെടുംകുന്നത്തെ ഏഴാമത്തെ ദേവാലയമാണ് ഇപ്പോഴത്തെ വലിയ പള്ളി. എല്ലാ വർഷവും വൃശ്ചികം 13ന് ആചരിക്കുന്ന നെടുംകുന്നം പള്ളി തിരുന്നാളും പുഴുക്കുനേർച്ചയും സുപ്രസിദ്ധമാണ്.
ചേലക്കൊമ്പ് പള്ളി
സെന്റ് ആൻ‌ഡ്രൂസ് സി‌.എം‌.എസ് ആംഗ്ലിക്കൻ ചർച്ച്  കോട്ടയം ജില്ലയിലെ നെടുംകുന്നം പഞ്ചായത്തിൽ ആണ് സ്ഥിതി ചെയ്യുന്നത്. 1857 ൽ ചർച്ച് മിഷൻ സൊസൈറ്റിയുടെ മിഷനറിമാർ ( സി.എം.എസ്) സ്ഥാപിച്ച പ്രൊട്ടസ്റ്റന്റ് പള്ളിയാണിത്. നവംബർ 30 സെന്റ് ആൻഡ്രൂ ദിനത്തിൽ. (ഇപ്പോൾ സെന്റ് ആൻഡ്രൂസ് ദിനം ഡിസംബർ 2 ലേക്ക് മാറ്റി.)
സി‌.എം‌.എസിന്റെ മിഷനറിമാർ ആദ്യം കൊൽക്കത്തയിലെത്തി അവിടെ സുവിശേഷ പ്രവർത്തനങ്ങൾ ആരംഭിച്ചു. അവരുടെ പ്രവർത്തനത്തിന്റെ ഫലമായി ഒരു ഡയോസിസ് സ്ഥാപിക്കപ്പെട്ടു. തുടർന്ന് അവരുടെ പ്രവർത്തനങ്ങൾ മദ്രാസിലേക്ക് വ്യാപിക്കുകയും അവിടെ ഒരു ഡയോസിസ് സ്ഥാപിക്കുകയും ചെയ്തു. 1879 ജൂലൈയിൽ തിരു കൊച്ചി മഹായിടവക നിലവിൽ വന്നു. സെന്റ് ആൻഡ്രൂസ് സി‌എം‌എസ് ആംഗ്ലിക്കൻ ചർച്ച് തിരു കൊച്ചി മഹായിടവകയുടെ കീഴിലെ പള്ളികളിലൊന്നായി മാറി.
തിരു കൊച്ചി മഹായിടവക രൂപീകരണത്തിന് മുമ്പ് സെന്റ് ആൻഡ്രൂസ് സിഎംഎസ് ആംഗ്ലിക്കൻ ചർച്ച് നിലവിലുണ്ടായിരുന്നു. 1816-ൽ തോമസ് നോർട്ടൺ എന്ന മിഷനറി ആലപ്പുഴയിൽ എത്തി. മല്ലപ്പള്ളി പൂർണ്ണമായും സി.എം.എസ് മിഷനറിമാരുടെ പള്ളിയായി മാറി, തുടർന്ന് മിഷനറിമാർ അവരുടെ സുവിശേഷ പ്രവർത്തനങ്ങൾ ആരംഭിക്കുകയും ഈ പള്ളിയെ അവരുടെ കേന്ദ്രസ്ഥാനമോ ആസ്ഥാനമോ ആക്കുകയും ചെയ്തു. അധഃസ്ഥിത വർഗ്ഗങ്ങൾ ക്രിസ്തുമതം സ്വീകരിച്ചപ്പോൾ കിട്ടിയ സ്വാതന്ത്ര്യം ആസ്വദിച്ചു. മതം മാറിയ ക്രിസ്ത്യാനികൾ അനുഭവിച്ച സ്വാതന്ത്ര്യം കണ്ട്, ചേലക്കൊമ്പിലെ താഴ്ന്ന വിഭാഗങ്ങളിലെ മിക്കവാറും എല്ലാ അംഗങ്ങളും ക്രിസ്തുമതത്തിലേക്ക് പരിവർത്തനം ചെയ്തു. മതം മാറിയ ക്രിസ്ത്യാനികളെ പഠിപ്പിക്കുന്നതിനായി ഈ പള്ളിയിൽ നിന്ന് ഒരു കിലോമീറ്റർ അകലെ ഒരു സ്കൂളും സ്ഥാപിച്ചു. ഈ വിദ്യാലയം ആണ് "CMS U.p School Chelakompu" ഇതിന്  ദൈവത്തോട് നന്ദി പ്രകടിപ്പിക്കുന്നതിനായി, എല്ലാ വർഷവും (വൃശ്ചികം 8,9 തീയതികളിൽ)ആദ്യഫല പെരുന്നാളിനോടനുബന്ധിച്ച്  റാസാ  ഈ യുപി സ്കൂൾ ജംഗ്ഷനിൽ നിന്ന്(ഇപ്പോൾ ചേലക്കാമ്പ് പള്ളി കുരിശടി)  പള്ളിയിലേക്ക്. നൂറുകണക്കിന് വിശ്വാസികൾ ഈ ചരിത്ര പ്രസിദ്ധമായ റാസയിൽ  പങ്കെടുക്കുന്നു.
മറ്റ്‌ ക്രൈസ്തവ ദേവാലയങ്ങൾ
‍നെടുമണ്ണി ഫാത്തിമാ മാതാ ദേവാലയം, പുന്നവേലി ലിറ്റിൽ ഫ്ളവർ ദേവാലയം എന്നീ രണ്ട്‌ കത്തോലിക്ക ദേവാലയങ്ങൾകൂടി ഇവിടെയുണ്ട്‌. ഒന്നര ശതാബ്ദത്തോളം മുകളിൽ പഴക്കമുള്ള ചേലക്കൊമ്പ്‌ സെൻറ് ആൻഡ്രൂസ്‌ സി.എം.എസ് ദേവാലയത്തിനു പുറമെ കുന്നിക്കാട്‌, നിലംപൊടിഞ്ഞ, കല്ലമാവ്‌, പുതുപ്പള്ളിപ്പടവ്‌, പാറക്കൽ, തെങ്ങുംപള്ളി, നെടുംകുഴി, വെളിയംകുന്ന്‌ എന്നീ സ്ഥലങ്ങളിൽ വിവിധ ക്രൈസ്തവ സഭകളുടെ ദേവാലയങ്ങൾ സ്ഥിതിചെയ്യുന്നു.
ജുമാ മസ്ജിദ്‌
കാവുംന്നടക്ക്‌ കിഴക്ക്‌ കോവേലിക്കു സമീപമാണ്‌ ജുമാ മസ്ജിദ്‌ സ്ഥിതിചെയ്യുന്നത്‌.
മറ്റ്‌ ആരാധനാലയങ്ങൾ
നെടുംകുന്നത്തെ 57-ാം നമ്പർ എസ്.എൻ.ഡി.പി. ശാഖാ മന്ദിരവും ഗുരുദേവ പ്രതിഷ്ഠയും വളരെ പ്രസിദ്ധമാണ്‌. ശ്രീനാരായണ ഗുരുവിന്റെ കാലത്ത്‌ എസ്‌.എൻ.ഡി.പി ശാഖാ മന്ദിരത്തിനുള്ള സ്ഥലം അദ്ദേഹത്തിൻ്റെ കൈപ്പടയിലാണ്‌ പനക്കപ്പതാലിൽ നാരായണൻ്റെ പേരിൽ ആധാരം എഴുതി വാങ്ങിയത്‌. നെടുംകുന്നം - മയിലാടി റോഡിൽ കലവറപ്പടിയിൽ ഒരു ശുഭാനന്താശ്രമം ഉണ്ട്‌. അഖില കേരളാ വർണവ സൊസൈറ്റിയുടെ ശാഖാ മന്ദിരം അരണപ്പാറയിലും, പി.ആർ.ഡി.എസ്‌. മന്ദിരം മുണ്ടുമലയിലും പ്രവർത്തിക്കുന്നു.
കാവുംന്നടക്ക്‌ വടക്ക്‌ വള്ളിമലയിൽ പുലയരുടെ വകയായി അതിപ്രാചീനമായ ഒരു ആരാധനാസ്ഥലമുണ്ട്‌. ഒരു പ്ളാവിൻ ചുവട്ടിൽ ഐക്കുളത്ത്‌ അഞ്ചുമൂർത്തികൾ, കരിങ്കുറ്റിയാൻ, നമ്പുരക്കൽ ഭദ്രകാളി എന്നിവയാണ്‌ ഇവിടെ പ്രതിഷ്ഠിച്ചിരിക്കുന്നത്‌. ഗ്രാമപഞ്ചായത്തിൻ്റെ രണ്ടാം വാർഡിൽ ഒരു വിശ്വകർമ്മ ക്ഷേത്രവും കൊച്ചുകുളത്ത്‌ സാംബവ മഹാസഭയുടെ ആരാധനാലയവുമുണ്ട്‌.
ഇവ കൂടാതെ ചരിത്ര പ്രസിദ്ധമായ ചേലക്കൊമ്പ് പളളി (സി.എം.എസ്) ,നിലംപൊടിഞ്ഞ,വീരൻമലന്മല, പാറയ്ക്കൽ, നെടുമണ്ണി, വെള്ളാപ്പള്ളി, ഇങ്ങനെ നിരവധി സ്ഥലങ്ങളിൽ സി എസ് ഐ, സി എം എസ്, പെന്തെകോസ്ത് സഭകളും ഉണ്ട്.
കൊഴുങ്ങാലൂർ ചിറ
ചാത്തനാട്ടു കുടുംബക്കാർ നൂറ്റാണ്ടുകൾക്കു മുമ്പ്‌ നിർമ്മിച്ച കൊഴുങ്ങാലൂർ ചിറ ദേവീ ക്ഷേത്രത്തിലെ മീനപ്പൂരത്തിന്‌ ആറാട്ട്‌ ആഘോഷങ്ങൾക്ക്‌ ഉപയോഗിക്കുന്നു. ഇതിന്‌ ആറാട്ടുചിറ എന്നും പേരുണ്ട്‌.
വിദ്യാഭ്യാസം
ആംഗ്ളിക്കൻ ക്രിസ്ത്യൻ സഭയുടെ ആഭിമുഖ്യത്തിൽ ചേലക്കൊമ്പിൽ 1858 ൽ തുടങ്ങിയ സി.എം. എസ്‌. മലയാളം പ്രൈമറി സ്കൂളായിരുന്നു നെടുംകുന്നത്തെ ആദ്യ വിദ്യാലയം. അരനൂറ്റാണ്ടു കഴിഞ്ഞാണ്‌ രണ്ടാമത്തെ സ്കൂൾ പ്രവർത്തനമാരംഭിച്ചത്‌. ഇപ്പോൾ നെടുംകുന്നം പള്ളി സ്ഥിതി ചെയ്യുന്നതിന്‌ വടക്കുഭാഗത്ത്‌ ആരംഭിച്ച രണ്ടാമത്തെ മലയാളം പ്രൈമറി സ്കൂൾ പ്രാരംഭ ദശയിൽ നിലത്തെഴുത്തു പഠിപ്പിക്കുന്ന കളരിയായിരുന്നു. നെടുംകുന്നം പള്ളിക്കാര്യത്തിൽ നിന്നും വിലകൊടുത്തുവാങ്ങി സർക്കാരിനെ ഏൽപ്പിച്ച ചാത്തനാട്ടു (കാവുംന്നടയ്ക്കു പടിഞ്ഞാറ്‌) പറമ്പിലേക്ക്‌ സ്കൂൾ മാറ്റിയത്‌ 1919 ലാണെന്ന്‌ പറയപ്പെടുന്നു.
ജാതിമതഭേദമെന്യേ ആൺകുട്ടികൾക്കും പെൺകുട്ടികൾക്കും വേണ്ടിയാണ്‌ നെടുംകുന്നം കർമ്മലീത്താ മഠത്തിൻ്റെ ആഭിമുഖ്യത്തിൽ 1920ൽ ഒരു മലയാളം പ്രൈമറി സ്കൂളിന്‌ തുടക്കം കുറിച്ചത്‌. കറുകച്ചാലിൽ എൻ.എസ്‌. എസിൻ്റെ ആഭിമുഖ്യത്തിൽ 1914 ഒക്ടോബർ 31 ന്‌ ഒരു ഇംഗ്ളീഷ്‌ സ്കൂൾ ആരംഭിച്ചു. നെടുംകുന്നത്തും കറുകച്ചാലിലും കങ്ങഴയിലും ഹൈസ്കൂളുകൾ ഇല്ലാതിരുന്ന കാലത്ത്‌ ഇന്നാട്ടുകാരായ കുട്ടികൾക്ക്‌ ഹൈസ്കൂൾ വിദ്യാഭ്യാസത്തിന്‌ ചങ്ങാശേരി സെൻ്റ് ബർക്കുമാൻസ്‌ സ്കൂൾ മാത്രമായിരുന്നു ആശ്രയം. ചങ്ങനാശേരി - മണിമല റൂട്ടിൽ ബസുകൾ ഓടിത്തുടങ്ങുന്നതിനുമുമ്പ്‌ സ്കൂളിലെത്താൻ ഏക മാർഗ്ഗം കാൽനടയാത്രയായിരുന്നു.
thumb|500px|right|നെടുംകുന്നം സെൻറ് ജോൺ ബാപ്റ്റിസ്റ്റ്സ് സ്കൂൾ. 2 ഹയർ സെക്കൻഡറി വിഭാഗവും ഓഡിറ്റോറിയവും ബാസ്ക്കറ്റ്ബോൾ കോർട്ടും
ചാത്തനാട്ടെ ഗവൺമെൻ്റ് പ്രൈമറി സ്കൂൾ പിന്നീട്‌ മലയാളം മിഡിൽ സ്കൂളായും ഇംഗ്ളീഷ്‌ സ്കൂളായും ഏറ്റവുമൊടുവിൽ ഇപ്പോൾ ഹയർ സെക്കൻഡറി സ്കൂളായും വളർന്നിരിക്കുന്നു. 1949ൽ ഹൈസ്കൂളായ സെൻ്റ് ജോൺ ബാപ്റ്റിസ്റ്റ്‌ സ്കൂളും ഹയർ സെക്കൻഡറി തലത്തിലേക്ക്‌ ഉയർന്നു. സെൻ്റ് തെരേസാസ്‌ ഗേൾസ്‌ ഹൈസ്കൂൾ, നെടുംകുന്നം ഇടവകയുടെതന്നെ ഒരു സി.ബി.എസ്‌.ഇ. സ്കൂൾ, ചങ്ങനാശേരി അതിരൂപതയുടെ ബി.എഡ്‌. കോളേജ്‌, ടി.ടി.സി, വിൻസെൻഷ്യൻ സഭയ്ക്കു കീഴിലുള്ള ഐ.ടി.സി തുടങ്ങി വിവിധ വിദ്യാഭ്യാസ സ്ഥാപനങ്ങൾ ഇവിടെ പ്രവർത്തിച്ചുവരുന്നു.
സാംസ്കാരിക മേഖല
ജാതിമത ചിന്തകൾക്ക്‌ അതീതമായ ഐക്യബോധവും കൂട്ടായ്മയുമാണ്‌ നെടുംകുന്നത്തിൻ്റെ സാംസ്കാരിക വളർച്ചക്ക്‌ മുതൽകൂട്ടായത്‌. പള്ളിത്തിരുന്നാളുകളോടും ക്ഷേത്രോത്സവങ്ങളോടുമനുബന്ധിച്ചും മറ്റ്‌ വിശേഷ അവസരങ്ങളിലും വിവിധ കലാപരിപാടികൾ അരങ്ങേറിയുന്നു. പഴയ കാലത്ത്‌ നെടുംകുന്നത്തെ പ്രമുഖ നാടക സംഘാടകനായിരുന്ന പി.ടി. ദേവസ്യ പുതിയാ പറമ്പിൽ അഭിനേതാവെന്ന നിലയിലും ശ്രദ്ധേയനായിരുന്നു. നെടുംകുന്നം ജോസഫ്‌(കണ്ടങ്കേരിൽ) നാടകങ്ങളിലും സിനിമകളിലും അഭിനയിച്ചിരുന്നു. ജോയ്‌ നെടുംകുന്നമാണ്‌ നാടക വേദികളിൽ ശ്രദ്ധേയനായ മറ്റൊരു വ്യക്തി.
വിഖ്യാത സിനിമാ സംവിധായകനായ ജോൺ ഏബ്രഹാമിന്‌ ഏതാനും വർഷങ്ങൾ ആതിഥ്യമരുളാനും ഈ ഗ്രാമത്തിന്‌ ഭാഗ്യം ലഭിച്ചു. സാഹിത്യം, പത്രപ്രവർത്തനം തുടങ്ങിയ മേഖലകളിലും മുൻ തലമുറയിലും ഇപ്പോഴത്തെ തലമുറയിലും നെടുംകുന്നത്തിന്‌ പ്രാതിനിധ്യമുണ്ട്‌. സ്വാതന്ത്ര്യ സമര സേനാനി, പത്രപ്രവർത്തകൻ, സാഹിത്യകാരൻ തുടങ്ങി വിവിധ നിലകളിൽ നിറഞ്ഞു നിന്ന എം.ഒ. ജോസഫ് നെടുംകുന്നമാണ് ഇതിൽ ഏറെ ശ്രദ്ധേയൻ. ഗ്രന്ഥകാരനും സഭാചരിത്ര ഗവേഷകനുമായിരുന്ന പ്രൊഫ. കെ.ഇ. ജോബ്‌ കാട്ടൂർ ചങ്ങനാശേരിയിൽ തുടക്കം കുറിച്ച അസീസി പ്രിൻ്റിംഗ് ആൻ്റ് പബ്ളിഷിംഗ്‌ ഹൗസ്‌ ഇന്നും വിദ്യാഭ്യാസ പ്രസിദ്ധീകരണ മേഖലയിലെ മുൻനിര സ്ഥാപനമാണ്‌.
കോൺഗ്രസിൻ്റെ (നിജലിംഗപ്പ) ജില്ലാ പ്രസിഡന്റായിരുന്ന അഡ്വ. ജോസഫ് കുഞ്ഞ് പുതിയാപറമ്പിൽ കോട്ടയത്തുനിന്ന് വർഷങ്ങളോളം ഒരു സായാഹ്ന പത്രം പ്രസിദ്ധീകരിച്ചിരുന്നു. കേരള കൗമുദിയിൽ പത്രപ്രവർത്തകനായിരുന്ന നെടുംകുന്നം ഗോപാലകൃഷ്ണൻ സംസ്ഥാന ഭാഷാ ഇൻസ്റ്റിറ്റ്യൂട്ടിൻ്റെ സർവവിജ്ഞാനകോശം പത്രാധിപ സമിതിയിലെ മുതിർന്ന അംഗമാണ്. ദേശീയ മാധ്യമ ഫെലോഷിപ്പ് ഉൾപ്പെടെയുള്ള പുരസ്‌കാരങ്ങൾ നേടിയിട്ടുള്ള ജസ്റ്റിൻ പതാലിൽ ഇപ്പോൾ ഇൻഫർമേഷൻ-പബ്ലിക് റിലേഷൻസ് വകുപ്പിൽ അസിസ്റ്റൻ്റ് എഡിറ്ററാണ്. നാടക രചയിതാവും സംവിധായകനുമായ ജോസ് ചിരട്ടവേലിക്കുഴിയിൽ, കഥാകൃത്ത് തോമസ് കണ്ടങ്കേരിൽ തുടങ്ങിയവർ അതത് മേഖലകളിൽ ശ്രദ്ധേയരാണ്.
ആരോഗ്യം
ആയുർവ്വേദ ചികിത്സാകേന്ദ്രമെന്ന നിലയിൽ നെടുംകുന്നം പണ്ടേ വിഖ്യാതമായിരുന്നു. ചെറുകരമുട്ടത്ത്‌ കോര വൈദ്യൻ, അദ്ദേഹത്തിൻ്റെ ശിഷ്യനായിരുന്ന ഐക്കരത്തുണ്ടിയിൽ നാരായണൻ വൈദ്യൻ, പുത്തൻപുരയ്ക്കൽ കൃഷ്ണൻനായർ വൈദ്യൻ, ബാലരോഗചികിത്സകനായിരുന്ന കാട്ടൂർ ചാക്കോ സാർ തുടങ്ങിയവർ ഇവിടുത്തെ വിഖ്യാതരായ ചികിത്സകരായിരുന്നു.
കോരവൈദ്യൻ്റെ സഹോദരപുത്രൻ യശശ്ശരീരനായ ടി.ജെ ചെറിയാനും അരനൂറ്റാണ്ടുകാലത്തോളം ഈ രംഗത്ത്‌ പ്രവർത്തിച്ചു. പതിറ്റാണ്ടുകളായി നെടുംകുന്നം പള്ളിപ്പടിയിൽ ഹോമിയോ ചികിത്സാ കേന്ദ്രം നടത്തിവരുന്ന ഡോ. സി.ഡി തോമസാണ്‌ ശ്രദ്ധേയനായ മറ്റൊരു ചികിത്സകൻ. ഇന്ന്‌ സമീപ പ്രദേശമായ കങ്ങഴയിൽ സ്ഥിതി ചെയ്യുന്ന എം.ജി.ഡി.എം. ആശുപത്രി ഉൾപ്പെടെ വിവിധ ചികിത്സാ കേന്ദ്രങ്ങൾ ഇവിടെയുണ്ട്‌.
നെടുംകുന്നം ചന്ത
ഇരുപതാം നൂറ്റാണ്ടിൻ്റെ ആദ്യ വർഷങ്ങളിലാണ്‌ നെടുംകുന്നം ചന്ത പ്രവർത്തനമാരംഭിച്ചത്‌. വാഴുവേലിൽ വി.കെ ഗോപാലപിള്ളയാണ്‌ സ്ഥാപകൻ. അന്ന്‌ കാർഷിക വിളകൾ വിറ്റഴിക്കാൻ ബുദ്ധിമുട്ടിരുന്ന കർഷകർക്ക്‌ ചന്ത ആശ്വാസമായി. ചങ്ങനാശേരി ചന്തയുടെ തലേന്ന്‌ ചന്ത പ്രവർത്തിച്ചിരുന്നതുകൊണ്ട്‌ അവശേഷിക്കുന്ന ഉൽപ്പന്നങ്ങൾ ചങ്ങനാശേരിയിൽ വിറ്റഴിക്കാൻ സൗകര്യമൊരുങ്ങി. വർഷങ്ങൾ പിന്നിട്ടപ്പോൾ ചന്തയിലെ വ്യാപാര തിരക്ക്‌ കുറഞ്ഞു. സമീപത്ത്‌ ഒട്ടേറെ പുതിയ വ്യാപാര സ്ഥാപനങ്ങൾ തുറന്നു. ഇപ്പോൾ ചൊവ്വ, വെള്ളി ദിനങ്ങളിലാണ്‌ ചന്ത പ്രവർത്തിക്കുന്നത്‌.
രാഷ്ട്രീയം
നെടുംകുന്നംകാരായ നിരവധി പേർ സ്റ്റേറ്റ്‌ കോൺഗ്രസിൻ്റെയും നാഷണൽ കോൺഗ്രസിൻ്റെയും കിഴിൽ സ്വാതന്ത്യസമരത്തിൽ പങ്കാളികളായി. പി.ടി. ദേവസ്യ പുതിയാപറമ്പിൽ, വി.കെ. ശ്രീധരൻപിള്ള വാഴുവേലിൽ, രവീന്ദ്രനാഥൻപിള്ള നിലക്കത്താനത്ത്‌, പി.ജെ. ജോസഫ്‌ പൊന്നോലിക്കൽ, വി.ജി. ഭാസ്കരൻനായർ വലിയവീട്ടിൽ തുടങ്ങിയവർ ഇതിൽ ഉൾപ്പെടുന്നു. എ.ഐ.സി.സി. അംഗവും ആഭ്യന്തര മന്ത്രിയും എം.പിയുമൊക്കെയായിരുന്ന പി.ടി. ചാക്കോയാണ്‌ രാഷ്ട്രീയ കേരളത്തിന്‌ നെടുംകുന്നത്തിൻ്റെ ഏറ്റവും വലിയ സംഭാവന.
മുതിർന്ന നേതാവായ വി.ആർ. ഭാസ്കരൻ, കെ.ജി. കൃഷ്ണൻ നായർ കാഞ്ഞിരക്കാട്ട്‌, വി.ജി. രാഘവൻനായർ വലിയവീട്ടിൽ, പി.എസ്‌.എൻ കുറുപ്പ്‌ പനക്കവയലിൽ, പുതുവേലിൽ ഉണ്ണികൃഷ്ണൻനായർ തുടങ്ങിയവർ നെടുംകുന്നത്ത്‌ കമ്യൂണിസ്റ്റ്‌ പ്രസ്ഥാനത്തിൻ്റെ വളർച്ചയിൽ നിർണായക പങ്ക്‌ വഹിച്ചു.
സമര പശ്ചാത്തലം
സർ സി.പി. രാമസ്വാമി അയ്യരുടെ കാലത്ത്‌ അറസ്റ്റ്‌ വരിക്കുകയും ജയിൽ ശിക്ഷ അനുഭവിക്കുകയുംചെയ്ത ദേശാഭിമാനികളുടെ കൂട്ടായ്മകൾക്കും നെടുംകുന്നം വേദിയായിട്ടുണ്ട്‌. സി. കേശവൻ, ടി.എം. വർഗീസ്‌ തുടങ്ങിയ നേതാക്കൾ പങ്കെടുത്ത ഒരു വൻ സമ്മേളനം 1945-ൽ മാണികുളത്ത്‌ നടന്നിരുന്നു. അതേ വർഷം വട്ടശേരിയിൽ ജോർജുകുട്ടിയുടെ നേതൃത്വത്തിൽ ചാത്തൻപാറയുടെ മുകളിൽ നടന്ന സ്വാതന്ത്ര്യസമരാഹ്വാന സമ്മേളനം ലാത്തിച്ചാർജിൽ കലാശിച്ചു. ക്രിസ്തുമതം സ്വീകരിക്കുന്ന ഹരിജനങ്ങൾക്ക്‌ വിദ്യാഭ്യാസ അനുകൂല്യങ്ങൾ നിഷേധിച്ചുകൊണ്ട്‌ കൊച്ചി ഗവൺമെൻറ് പുറപ്പെടുവിച്ച നിരോധനത്തിനെതിരെ ബഹുജനപ്രക്ഷോഭത്തിന്‌ മുൻകൈ എടുത്തതിന്റെ പേരിൽ മലബാർ മെയിലിൻ്റെ എഡിറ്ററായിരുന്ന എം.ഒ. ജോസഫ്‌ നെടുംകുന്നത്തെ കൊച്ചി രാജാവ്‌ തിരുവിതാംകൂറിലേക്ക്‌ നാടുകടത്തുകയും തിരുവിതാംകൂർ ഗവൺമെൻ്റെ് ഒൻപതു മാസം വീട്ടുതടങ്കലിലാക്കുകയും ചെയ്തു.
കായിക രംഗം
ഗ്രാമത്തിൻ്റെ കായിക വിനോദമായി അറിയപ്പെടുന്നത്‌ ബാസ്കറ്റ്ബോളാണ്‌. കത്തോലിക്കാ യുവജന പ്രസ്ഥാനമായ സി.വൈ.എം.എയിലൂടെയാണ്‌ ബാസ്ക്കറ്റ്ബോൾ ഇവിടെ ജനപ്രിയ കായിക ഇനമായി വളർന്നത്‌. സി.വൈ.എം.എയുടെ ആഭിമുഖ്യത്തിൽ എല്ലാ വർഷവും നടത്തുന്ന അഖില കേരളാ ബാസ്ക്കറ്റ്ബോൾ ടൂർണമെൻറ് നെടുംകുന്നത്തിൻ്റെ കായികോത്സവമായാണ്‌ പരിഗണിക്കപ്പെടുന്നത്‌.
ഇന്ന്‌ സെൻറ് ജോൺ ദ ബാപ്റ്റിസ്റ്റ്‌ ഹയർ സെക്കൻഡറി സ്കൂളിന്‌ ദേശീയ നിലവാരത്തിലുള്ള ഒരു ബാസ്ക്കറ്റ്ബോൾ കളിക്കളം സ്വന്തമായുണ്ട്‌.
വിദ്യാഭ്യാസ സ്ഥാപനങ്ങൾ
സി.എം.എസ്‌ എൽ. പി സ്കൂൾ, നിലംപൊടിഞ്ഞ
പുറമെ നിന്നുള്ള കണ്ണികൾ
http://ml.wikipedia.org/wiki/നിലംപൊടിഞ്ഞ
ആധാരങ്ങൾ
വിഭാഗം: കോട്ടയം ജില്ലയിലെ ഗ്രാമങ്ങൾ
സമോവ
ദക്ഷിണ ശാന്ത സമുദ്രത്തിലെ സമോവൻ ദ്വീപുകളുടെ പടിഞ്ഞാറൻ ഭാഗം ഭരിക്കുന്ന രാജ്യമാണ് സമോവ. ഇന്റിപെന്റന്റ് സ്റ്റേറ്റ് ഓഫ് സമോവ എന്നാണ് ഔദ്യോഗിക നാമം. 1976 ഡിസംബർ 15-ന് ഐക്യരാഷ്ട്രസഭയിൽ അംഗമായി. കപ്പലോട്ടത്തിൽ വിദഗ്‌ദ്ധന്മാർ ധാരളമുള്ള ഈ ദ്വീപ സമൂഹത്തെ (അമേരിക്കൻ സമോവയും ഉൾപ്പെടെ) 20-ആം നൂറ്റാണ്ടിനു മുമ്പ്, നാവികരുടെ ദ്വീപുകൾ (Navigators Island) എന്നാണ് വിശേഷിപ്പിച്ചിരുന്നത്.
അവലംബം
വർഗ്ഗം:ദ്വീപ് രാജ്യങ്ങൾ വർഗ്ഗം:പട്ടാളമില്ലാത്ത രാജ്യങ്ങൾ വർഗ്ഗം:സമോവ വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
ഡേവിഡ്‌ റിക്കാർഡോ
വർഗ്ഗം:1772-ൽ ജനിച്ചവർ വർഗ്ഗം: 1823-ൽ മരിച്ചവർ വർഗ്ഗം:ഏപ്രിൽ 19-ന് ജനിച്ചവർ വർഗ്ഗം:സെപ്റ്റംബർ 11-ന് മരിച്ചവർ
ആദം സ്മിത്തിനു ശേഷം ബ്രിട്ടീഷ്‌ സാമ്പത്തിക ശാസ്ത്ര മേഖലയിലെ ഏറ്റവും ശക്തമായ സാന്നിധ്യമായിരുന്നു ഡേവിഡ്‌ റിക്കാർഡോ (David Ricardo).എന്നാൽ സമ്പത്ത് വ്യവസ്ഥയെ കുറിച്ചുള്ള സ്മിത്തിന്റെ ശുഭ പ്രതീക്ഷ റിക്കാർഡോ പങ്കു വച്ചില്ല.സമ്പത്ത് വ്യവസ്ഥ, സാധാരണ ഗതിയിൽ, സ്തംഭനാവസ്ഥയിലേക്ക് നീങ്ങും എന്നാ നിലപാടാണ്‌ റിക്കാർഡോ കൈക്കൊണ്ടത്‌.'ലോ ഓഫ് ഡിമിനിഷിംഗ് റിട്ടേൺസ്' തുടങ്ങിയ ശ്രദ്ധേയമായ സിദ്ധാന്തങ്ങളിലൂടെ അദ്ദേഹം ധന തത്ത്വ ശാസ്ത്ര രംഗത്ത് സവിശേഷ സ്ഥാനം ഉറപ്പിച്ചു.
1772 ഏപ്രിൽ 19-നു ലണ്ടനിൽ ആണ് റിക്കാർഡോ ജനിച്ചത്‌.ജൂതന്മാർക്കു നേരെ ഉണ്ടായ പീഡനങ്ങളെ തുടർന്ന് ഹോളണ്ടിലേക്കും പിന്നീട് അവിടെ നിന്ന് ബ്രിട്ടനിലെക്കും പലായനം ചെയ്തതായിരുന്നു അദ്ദേഹത്തിന്റെ കുടുംബം.ഊഹ കച്ചവടക്കാരനായിരുന്നു അദ്ദേഹത്തിന്റെ പിതാവ്.
കുറച്ചു നാളത്തെ പഠനത്തിന് ശേഷം റിക്കാർഡോ പിതാവിന്റെ സഹായി ആയി കൂടി. ഇരുപത്തി ഒന്നാമത്തെ വയസ്സിൽ അന്യ മതക്കാരിയായ പെൺകുട്ടിയെ വിവാഹം കഴിച്ചതിനാൽ അദ്ദേഹത്തെ കുടുംബം തള്ളി പറഞ്ഞു. പിതാവിന്റെ സ്വതിന്മേൽ അവകാശം നഷ്ടപ്പെട്ടു. സ്വന്തം നിലക്ക് ഊഹ കച്ചവടം ഉർജിതമാക്കിയ റിക്കാർഡോ ചുരുങ്ങിയ കാലത്തിനുള്ളിൽ അതി സമ്പന്നനായി മാറി.ആവോളം പണം ഉണ്ടാക്കി എന്ന് സ്വയം ബോധ്യമായപ്പോൾ, 1814-ൽ 42 ാ മത്തെ വയസ്സിൽ ബിസിനസ്സിൽ നിന്ന് വിരമിച്ചു. 1819-ൽ ബ്രിട്ടീഷ്‌ പാർലമെന്റിൽ അംഗമായി.1823-ൽ അന്തരിച്ചു.
ബ്രിട്ടനിലെ ബുള്ള്യൻ വിവാദത്തിൽ (Bullion Controversy) അഭിപ്രായ പ്രകടനം നടത്തിക്കൊണ്ട് 1809-ൽ എഴുതിയ ലേഖനത്തിലൂടെ ആണ് റിക്കാർഡോ ധന ശാസ്ത്ര രംഗത് കടന്നു വന്നത്.1815-ൽ പ്രസിദ്ധികരിച്ച 'എസ്സേ ഓൺ ദി ഇന്ഫ്ലുവേൻസ് ഓഫ് എ ലോ പ്രൈസ് ഓൺ ദി പ്രോഫിട്സ് ഓഫ് സ്റ്റോക്ക്‌'(Essay on the influence of a low price one the profits of stocks) എന്നാ ഗ്രന്ഥത്തിൽ, ബ്രിടനിലെ ധന്യ നിയമങ്ങൾക്കെതിരെ അദ്ദേഹം നിലപാടെടുത്തു. ധനശാസ്ത്രത്തിലെ ഏറ്റവും പ്രശസ്തമായ സിദ്ധാന്തങ്ങളിൽ ഒന്നായ 'ലോ ഓഫ് ഡിമിനിഷിംഗ് റിട്ടേൺസ്' ഈ ഗ്രന്ഥത്തിലാണ് മുന്നോട്ടു വച്ചത്. ഉത്പാതനപ്രക്രിയയിൽ ഒരു നിശ്ചലഘടകവുമായി മറ്റു ഘടകങ്ങളെ കൂടുതൽ സംയോജിപ്പിക്കുന്നതിനനുസരിച്ച് ഉത്പാദനം ക്രമാനുഗതമായി കുറഞ്ഞു വരും എന്നതാണ് ഈ സിദ്ധാന്തത്തിന്റെ കാതൽ. 'ഡിഫരെന്ഷിയാൽ തിയറി ഓഫ് റെന്റ്' ഇതുമായി കൂട്ടി വായിക്കേണ്ടതാണ്.റിക്കാർഡോയുടെ പ്രശസ്തമായ സിദ്ധാന്തങ്ങളിൽ ഒന്നാണ് ഇതും. ഈ സിദ്ധാന്തമാണ് പിൽക്കാലത്ത്‌ തന്റെ പ്രശസ്തമായ വർഗ്ഗസമരആശയം രൂപപ്പെടുത്തുന്നതിൽ കാൾ മാർക്സിന് സഹായകമായത്.
1817-ൽ പ്രസിദ്ധീകരിച്ച ' ഓൺ ദി പ്രിൻസിപ്പൽസ് ഓഫ് പൊളിറ്റിക്കൽ എകണോമി ആൻഡ്‌ ടാക്സേഷൻ ' എന്ന ഗ്രന്ഥം സ്വതന്ത്ര വ്യാപാരത്തെ പുഷ്ടി പെടുത്താനാണ് റിക്കാർഡോ പ്രധാനമായും ഉപയോഗിച്ചത്‌. തിയറി ഓഫ് കമ്പരേടിവ് അഡ്വാന്റേജ് (Theory of comparative advantage) എന്ന സിദ്ധാന്തം മുന്നോട്ടു വച്ച് കൊണ്ടാണ് ഈ കൃത്യം അദ്ദേഹം നിർവഹിച്ചത്‌.
പുറത്തേക്കുള്ള കണ്ണികൾ
വർഗ്ഗം:ധനതത്വശാസ്ത്രജ്ഞർ വർഗ്ഗം:ജൂത ശാസ്ത്രജ്ഞർ
പി.ജെ. ജോസഫ്
കേരള നിയമസഭയിലെ ഒരു മുൻ മന്ത്രിയും ഐക്യ ജനാധിപത്യ മുന്നണിയിൽ ഉൾപ്പെട്ട കേരള കോൺഗ്രസ്‌ (ജെ)|കേരളാ കോൺഗ്രസ്സ് (എം)|കേരള കോൺഗ്രസ്-ന്റെ നേതാക്കന്മാരിലൊരാളുമാണ് പാലത്തിനാൽ ജോസഫ് ജോസഫ് അഥവാ '''പി.ജെ. ജോസഫ്'''. മദ്രാസിലെ ലൊയോള കോളേജിൽ നിന്നും സാമ്പത്തികശാസ്ത്രത്തിൽ ബിരുദാനന്തരബിരുദം നേടിയിട്ടുള്ള ഇദ്ദേഹം ജൈവ കൃഷി വ്യാപകമാക്കുന്നതിൽ ഉത്സാഹിച്ചിട്ടുണ്ട്. 1970-ൽ പി.ജെ. ജോസഫ് ആദ്യമായി നിയമസഭയിലേക്കു തിരഞ്ഞെടുക്കപ്പെട്ടു. മുൻ മന്ത്രിസഭകളിൽ വിദ്യാഭ്യാസം, ഭവനനിർമ്മാണം, പൊതുമരാമത്ത്, റവന്യൂ തുടങ്ങിയ വിവിധ വകുപ്പുകളുടെ മന്ത്രിയായും പ്രവർത്തിച്ചു
ജീവിത രേഖ
ഇടുക്കി ജില്ലയിലെ പുറപ്പുഴ ഗ്രാമത്തിൽ പാലത്തിനാൽ വീട്ടിൽ പി.ഒ. ജോസഫിൻ്റെയും അന്നമ്മയുടേയും മകനായി 1941 ജൂൺ 28ന് ഇടവമാസത്തിലെ ആയില്യം നക്ഷത്രത്തിൽ ജനിച്ചു. എം. എ. അഗ്രികൾച്ചറിസ്റ്റ് ബിരുദാനന്തര ബിരുദം നേടി. പശുവളർത്തലും പാൽ ഉത്പാദനവും ജൈവ പച്ചക്കറി കൃഷിയും അദ്ദേഹം ജീവിതത്തിൻ്റെ ഭാഗമാക്കി. .
രാഷ്ട്രീയത്തിൽ
1968-ൽ കേരളാ കോൺഗ്രസ് പാർട്ടിയിൽ അംഗമായതിനെ തുടർന്നാണ് അദ്ദേഹം കേരളാ രാഷ്ട്രീയത്തിൽ എത്തിയത്. 1970-ൽ തൊടുപുഴ നിയോജക മണ്ഡലത്തിൽ നിന്ന് ആദ്യമായി കേരള നിയമസഭയിലേയ്ക്ക് തിരഞ്ഞെടുക്കപ്പെട്ടു. പിന്നീട് നടന്ന നിയമസഭ തിരഞ്ഞെടുപ്പുകളിൽ ഒരു തവണ ഒഴിച്ച് അദ്ദേഹം എം.എൽ.എ ആയി തുടരുന്നു. 1973-ൽ പാർട്ടിയുടെ യുവജന വിഭാഗമായ യൂത്ത്ഫ്രണ്ട് സംസ്ഥാന പ്രസിഡൻറായ ജോസഫ് നിലവിൽ പത്ത് തവണ എം.എൽ.എയും ഏഴു തവണ മന്ത്രിയുമായി തിരഞ്ഞെടുക്കപ്പെട്ടു. കേരള കോൺഗ്രസ് നേതാവായിരുന്ന കെ.എം. മാണി ആയി ഭിന്നത ഉണ്ടായതിനെ തുടർന്ന് 1979-ൽ കേരള കോൺഗ്രസ് (ജോസഫ്) എന്ന പേരിൽ സ്വന്തം പാർട്ടി രൂപികരിച്ചു. 1980-ൽ കോൺഗ്രസ് (ഐ) നേതാവും മുൻ കേരള മുഖ്യമന്ത്രിയുമായിരുന്ന കെ. കരുണാകരൻ യു.ഡി.എഫ് രൂപീകരിച്ചപ്പോൾ 1980 മുതൽ 1982 വരെ ഐക്യ ജനാധിപത്യ മുന്നണിയുടെ സ്ഥാപക കൺവീനറായും പ്രവർത്തിച്ചു. 1989-ൽ മൂവാറ്റുപുഴയിൽ നിന്നും 1991-ൽ ഇടുക്കിയിൽ നിന്നും ലോക്സഭയിലേയ്ക്ക് മത്സരിച്ചെങ്കിലും പരാജയപ്പെട്ടു. 2001-ലെ നിയമസഭാ തിരഞ്ഞെടുപ്പിൽ തൊടുപുഴയിൽ നിന്ന് ആദ്യമായി പി.ടി.തോമസിനോട് പരാജയപ്പെട്ടു. 1970, 1977, 1980, 1982, 1987, 1996, 2006, 2011, 2016, 2021 എന്നീ വർഷങ്ങളിൽ നടന്ന നിയമസഭ തിരഞ്ഞെടുപ്പുകളിൽ തൊടുപുഴയിൽ നിന്ന് ജയിച്ച ജോസഫ് ആദ്യമായി മന്ത്രി ആകുന്നത് 1978-ൽ ആണ്. എ.കെ. ആന്റണി മന്ത്രിസഭയിലെ ആഭ്യന്തര വകുപ്പ് മന്ത്രിയായി തുടങ്ങിയ ജോസഫ് 1981-1982,1982-1987 കാലഘട്ടത്തിൽ കെ. കരുണാകരൻ നയിച്ച മന്ത്രിസഭയിൽ രണ്ട് തവണ റവന്യൂ മന്ത്രിയായി. 1996-2001 ലെ ഇ.കെ. നായനാർ മന്ത്രിസഭയിൽ വിദ്യാഭ്യാസ വകുപ്പിൻ്റെ മന്ത്രിയായിരുന്നു. പിന്നീട് 2006-ലെ വി.എസ്. അച്യുതാനന്ദൻ സർക്കാരിലും ചെറിയൊരു കാലയളവിൽ രണ്ടു തവണ പൊതുമരാമത്ത് വകുപ്പിൻ്റെ മന്ത്രിയായി. 2011-ലെ നിയമസഭാ തിരഞ്ഞെടുപ്പിൽ യു.ഡി.എഫിന് നേരിയ ഭൂരിപക്ഷം ലഭിച്ച് ഉമ്മൻചാണ്ടി മുഖ്യമന്ത്രി ആയതോടെയാണ് ജോസഫ് ഏഴാം തവണയും മന്ത്രിയായത്. 2014 ലെ ബാർ കോഴ വിവാദത്തിൽ ആരോപണ വിധേയനായ ധനകാര്യ വകുപ്പ് മന്ത്രി കെ.എം. മാണി 2015 നവംബർ 10 ന് മന്ത്രി സ്ഥാനം രാജിവച്ചു. മാണിക്കൊപ്പം രാജി വയ്ക്കാൻ പാർട്ടിയിൽ നിന്ന് സമ്മർദ്ദം ഉണ്ടായി എങ്കിലും പി.ജെ.ജോസഫ് മന്ത്രി സ്ഥാനത്ത് തുടർന്നത് കേരള കോൺഗ്രസ് മാണി ഗ്രൂപ്പിൽ ഏറെ വിമർശനങ്ങൾക്ക് വഴിവച്ചു. 2016-ൽ ഉമ്മൻ ചാണ്ടി മന്ത്രിസഭയിൽ ജലവിഭവ വകുപ്പിൻ്റെ മന്ത്രിയായി 5 വർഷം കാലാവധി പൂർത്തിയാക്കി.
കേരളാ കോൺഗ്രസിൽ
1968-ൽ കേരളാ കോൺഗ്രസിൽ അംഗമായ പി.ജെ. ജോസഫ് പല തവണ കേരളാ കോൺഗ്രസ് നേതാവായിരുന്ന കെ.എം. മാണിയും അദ്ദേഹത്തിൻ്റെ പാർട്ടിയുമായി ലയിക്കുകയും പിളരുകയും ചെയ്തു. കേരള കോൺഗ്രസ് (എം.) എന്ന പേരിൽ പാർട്ടി കെ.എം. മാണി രൂപികരിക്കുന്നത് 1979-ലാണ്. 1977-ൽ പാലായിൽ നിന്ന് ജയിച്ച കെ.എം.മാണി 1978-ലെ തിരഞ്ഞെടുപ്പ് കേസ് ജയിച്ചതിനെ തുടർന്ന് മന്ത്രിസഭയിൽ തിരിച്ചെത്തിയതിനാൽ 1978-ൽ ജോസഫ് ആഭ്യന്തരവകുപ്പ് മന്ത്രി സ്ഥാനം ഒഴിഞ്ഞു. മാണി അഭ്യന്തര വകുപ്പ് മന്ത്രിയായി ചുമതല ഏറ്റതിനാൽ ഒഴിവ് വന്ന പാർട്ടി ചെയർമാൻ സ്ഥാനം വേണമെന്ന് ജോസഫ് ആവശ്യപ്പെട്ടു. ഇതിൻ്റെ പേരിൽ മാണിയും ജോസഫും തമ്മിൽ അകന്നു. ഈ അകൽച്ചയാണ് പിൽക്കാലത്ത് കേരളാ കോൺഗ്രസിൽ നടന്ന എല്ലാ പിളർപ്പുകൾക്കും തുടക്കം കുറിച്ചത്. പാർട്ടി ചെയർമാൻ സ്ഥാനത്തേയ്ക്ക് നടന്ന മത്സരത്തിൽ മാണി പി.ജി.സെബാസ്റ്റ്യനെയാണ് പിന്തുണച്ചത് കടുത്ത മത്സരം നടന്ന പാർട്ടി ചെയർമാൻ തിരഞ്ഞെടുപ്പിൽ ജോസഫ് പരാജയപ്പെട്ടു. 1979-ൽ തന്നെ കേരള കോൺഗ്രസ് (ജോസഫ്) എന്ന പേരിൽ സ്വന്തം പാർട്ടി രൂപികരിച്ചു. 1980-ൽ ഇടതിലേയ്ക്ക് മാറിയ കെ.എം മാണി 1981-ൽ യു.ഡി.എഫിൽ തിരിച്ചെത്തി. പിന്നീട് 1985-ൽ മാണിയുടെ പാർട്ടിയിൽ ജോസഫ് ലയിച്ചു. ഒപ്പം തന്നെ 1985-ൽ ഐക്യകേരളാ കോൺഗ്രസ് എന്ന ആശയത്തിനായി പലതായി പിളർന്ന് മാറിയ കേരള കോൺഗ്രസ് പാർട്ടികൾ ( കേരള കോൺഗ്രസ് (എം.), കേരള കോൺഗ്രസ് (ജോസഫ്), കേരള കോൺഗ്രസ് (ബി)) എല്ലാവരും ഐക്യ കേരള കോൺഗ്രസ് എന്ന പേരിൽ ലയിച്ചു. കെ. കരുണാകരൻ മുഖ്യമന്ത്രിയായ (1982- 1987) ലെ യു.ഡി.എഫ് മന്ത്രിസഭയിൽ ഐക്യ കേരള കോൺഗ്രസ് നേതാക്കളായ കെ.എം. മാണി, പി.ജെ.ജോസഫ്, ആർ. ബാലകൃഷ്ണപിള്ള എന്നിവർ മന്ത്രിമാരും ആയി. പക്ഷേ പിന്നീട് 1987-ൽ ഐക്യ കേരള കോൺഗ്രസ് വീണ്ടും പിളർന്നു. 1989 വരെ ഐക്യ ജനാധിപത്യ മുന്നണിയിൽ നിന്ന പി.ജെ.ജോസഫ് പിന്നീട് ഇടതുപക്ഷത്തേയ്ക്ക് പോയി. 1991 മുതൽ പി.ജെ.ജോസഫ് ഇടതുപക്ഷത്ത് നിലയുറപ്പിച്ചു. അവസാനം നീണ്ട 23 വർഷത്തിനു ശേഷം 2010-ൽ പി.ജെ.ജോസഫ് കെ.എം.മാണിയുടെ പാർട്ടിയിൽ ലയിച്ചു.
2019-ലെ പതിനേഴാം ലോക്സഭാ തിരഞ്ഞെടുപ്പിൽ കോട്ടയത്ത് നിന്നോ ഇടുക്കിയിൽ നിന്നോ മത്സരിക്കുവാൻ ജോസഫ് താത്പര്യം പ്രകടിപ്പിച്ചുവെങ്കിലും മാണി സീറ്റ് നൽകിയില്ല. ഏറെ അഭിപ്രായ വ്യത്യാസം ഉണ്ടായി എങ്കിലും തോമസ് ചാഴിക്കാടൻ ആയിരുന്നു മത്സരിച്ചതും ജയിച്ചതും. അവസാനം ജോസഫ് മാണിയുടെ തീരുമാനം അംഗീകരിച്ചു. 2019 ഏപ്രിൽ ഒൻപതിന് കെ.എം.മാണി അന്തരിച്ചു. അതിനു ശേഷം ആറു മാസം കഴിഞ്ഞ് നടന്ന ഉപതിരഞ്ഞെടുപ്പിൽ പാലാ നിയമസഭാ സീറ്റിൽ യു.ഡി.എഫ് പരാജയപ്പെട്ടു. ജോസ് കെ. മാണി യുമായി അഭിപ്രായ വ്യത്യാസം ഉണ്ടായതിനെ തുടർന്ന് പി.ജെ.ജോസഫ് രണ്ടില ചിഹ്നം നൽകിയില്ല. ഇതും പരാജയത്തിന് ഒരു കാരണമായി. പാലാ ഉപതിരഞ്ഞെടുപ്പ് പരാജയത്തോടെ പാർട്ടിയിൽ ഇരുവരും രണ്ട് ഗ്രൂപ്പായി ചേരിതിരിഞ്ഞു. പി.ജെ.ജോസഫ് നേതാവായ ഗ്രൂപ്പിൽ എം.എൽ.എമാരായ സി.എഫ്.തോമസ്, മോൻസ് ജോസഫ് എന്നിവരും ജോസ് കെ. മാണി എംപി നയിക്കുന്ന ഗ്രൂപ്പിൽ എംഎൽഎമാരായ റോഷി അഗസ്റ്റിൻ, എൻ.ജയരാജ്, തോമസ് ചാഴിക്കാടൻ എം.പി അങ്ങനെ പാർട്ടിയിൽ ജോസഫ് പക്ഷവും ജോസ് പക്ഷവും നിലവിൽ വന്നു. കേരള കോൺഗ്രസ് (എം.) എന്ന പാർട്ടിയും രണ്ടില ചിഹ്നവും ജോസ് കെ. മാണിക്ക് അവകാശപ്പെട്ടതാണെന്ന ഹൈക്കോടതി വിധി 2021 മാർച്ച് 15ന് സുപ്രീം കോടതിയും ശരിവച്ചതോടെ പ്രതിസന്ധിയിലായ ജോസഫ് വിഭാഗം 2021 മാർച്ച് 17ന് പി.സി.തോമസിൻ്റെ കേരള കോൺഗ്രസ് എന്ന പാർട്ടിയിൽ ലയിച്ചു. ഇതോടെ നിയമസഭാ തിരഞ്ഞെടുപ്പിന് മുൻപ് എൻ.ഡി.എ. മുന്നണി വിട്ട പി.സി. തോമസ് യു.ഡി.എഫിൻ്റെ ഭാഗമായി മാറി. ലയനശേഷം നിലവിൽ വന്ന കേരള കോൺഗ്രസിൻ്റെ വർക്കിംഗ് ചെയർമാൻ, പാർട്ടി ലീഡർ എന്നീ സ്ഥാനങ്ങൾ പി.ജെ.ജോസഫിനാണ്. പി.സി.തോമസ് ഡെപ്യൂട്ടി ചെയർമാനാകും. മോൻസ് ജോസഫാണ് പാർട്ടിയുടെ വൈസ് ചെയർമാൻ. നിയമസഭാ തിരഞ്ഞെടുപ്പ് പടിവാതിക്കൽ നിൽക്കെ പഴയ ജോസഫ് വിഭാഗം പുനരുജ്ജീവിപ്പിക്കുന്നതിനോ പുതിയ പാർട്ടിയായി തിരഞ്ഞെടുപ്പ് കമ്മീഷനിൽ രജിസ്റ്റർ ചെയ്യുന്നതിനൊ ഉള്ള നടപടിക്രമങ്ങൾ നീളും എന്നതിനാലാണ് ലയന നടപടികൾ വേഗത്തിലായത്
രണ്ടില ചിഹ്നവും കോടതി വിധിയും
കേരളാ കോൺഗ്രസ് ജേക്കബ് വിഭാഗം നേതാവായിരുന്ന ജോണി നെല്ലൂർ 2020 മാർച്ചിൽ പാർട്ടി വിട്ട് ജോസഫിൻ്റെ കൂടെ ചേർന്നു. ജനാധിപത്യ കേരളാ കോൺഗ്രസ് രൂപികരിച്ച് ഇടതുപക്ഷത്തേയ്ക്ക് പോയ കെ. ഫ്രാൻസിസ് ജോർജ്ജും പാർട്ടിയും ഇടതുമുന്നണി ബന്ധവും ഉപേക്ഷിച്ച് ജോസഫിന് ഒപ്പം ചേർന്നു. രണ്ടില ചിഹ്നത്തിനായി ജോസ് പക്ഷവും ജോസഫ് പക്ഷവും കോടതിയിൽ ഹർജി നൽകി. ഇതിനിടയിൽ ജോസ് പക്ഷത്തെ യുഡിഎഫിൽ നിന്ന് പുറത്താക്കി. രണ്ടില വിധി ആദ്യം അനുകൂലം ആയത് ജോസ് പക്ഷത്തിനാണ്. എന്നാൽ ജോസഫ് പക്ഷം ഹൈക്കോടതിയിൽ കൊടുത്ത അപ്പീൽ പ്രകാരം ഒരു മാസത്തേയ്ക്ക് വിധി സ്റ്റേ ചെയ്തു. . ഒക്ടോബർ 9 ന് ഒരു മാസത്തെ സ്റ്റേ ഓർഡർ അവസാനിച്ചതിനെ തുടർന്ന് വീണ്ടും ചേർന്ന കോടതി സ്റ്റേ ഓർഡർ ഒക്ടോബർ 31 വരെ നീട്ടി.
2020 നവംബർ 17ന് സംസ്ഥാന തിരഞ്ഞെടുപ്പ് കമ്മിഷൻ രണ്ടില ചിഹ്നം മരവിപ്പിച്ചു. ഒപ്പം തന്നെ ഇരു വിഭാഗങ്ങൾക്കും പ്രത്യേക ചിഹ്നങ്ങൾ അനുവദിച്ചു. തദ്ദേശ തിരഞ്ഞെടുപ്പിന് ഒരു ചിഹ്നത്തിന് രണ്ടുകൂട്ടരും വാശി പിടിച്ചതോടെയാണ് രണ്ടില രണ്ടുപേർക്കും വേണ്ടെന്ന് തിരഞ്ഞെടുപ്പ് കമ്മിഷൻ തീരുമാനിച്ചത്. തുടർന്ന് ഇരു വിഭാഗത്തിന്റെയും ആവശ്യപ്രകാരം ജോസഫ് വിഭാഗത്തിന് ചെണ്ടയും ജോസ് വിഭാഗത്തിന് ടേബിൾ ഫാനും തിരഞ്ഞെടുപ്പ് കമ്മീഷൻ അനുവദിച്ചു.
രണ്ടില ചിഹ്നം ജോസ് കെ. മാണി വിഭാഗത്തിന് അനുവദിച്ച് കൊണ്ട് 2020 നവംബർ 20ന് ഹൈക്കോടതി ഉത്തരവ്. തിരഞ്ഞെടുപ്പ് കമ്മീഷൻ്റെ മുൻ നിലപാട് ശരിവച്ച കോടതി പി.ജെ. ജോസഫിൻ്റെ ഹർജി തള്ളി. മേൽക്കോടതിയിൽ അപ്പീൽ നൽകുമെന്ന് പി ജെ ജോസഫ്. 2020 നവംബർ 23ന് പി ജെ ജോസഫിൻ്റെ അപ്പീലിൻ മേൽ സ്റ്റേ തുടരണം എന്ന വാദം കോടതി നിരാകരിച്ചു. അപ്പീൽ ഫയലിൽ സ്വീകരിച്ച കോടതി വിശദമായ വാദം കേൾക്കും ഹർജിയിൽ വിശദമായ വാദം കേട്ട ശേഷം രണ്ടില ചിഹ്നവും കേരള കോൺഗ്രസ് (എം.) എന്ന പേരും ജോസ്.കെ.മാണിക്ക് അവകാശപ്പെട്ടതാണെന്ന തിരഞ്ഞെടുപ്പ് കമ്മീഷൻ്റെ തീരുമാനത്തിൽ ഇടപെടാനാകില്ലെന്ന് പറഞ്ഞ കോടതി 2021 ഫെബ്രുവരി 22ന് പി.ജെ.ജോസഫിൻ്റെ ഹർജി നിരാകരിച്ച് രണ്ടില ചിഹ്നം ജോസ്.കെ.മാണിക്ക് അനുവദിച്ചു കൊടുത്ത് കൊണ്ട് ഉത്തരവായി 2021 മാർച്ച് 15ന് ഹൈക്കോടതി വിധി സുപ്രീം കോടതി അംഗീകരിച്ചതോടെ രണ്ടില ചിഹ്ന കേസ് അവസാനിച്ചു.
കേരള കോൺഗ്രസ് (ജോസഫ്)
കേരള കോൺഗ്രസ് (ജോസഫ്) വിഭാഗം പുനരുജ്ജീവിപ്പിക്കാൻ പി.ജെ.ജോസഫ് തയ്യാറെടുക്കുന്നു. പാർട്ടി രൂപീകരണത്തിന് മുന്നോടിയായി കോട്ടയത്തെ പഴയ ഓഫീസ് അറ്റകുറ്റപ്പണികൾ പൂർത്തിയാക്കി.
പാർട്ടി രൂപീകരണം ഔദ്യോഗികമായി ഇതുവരെ പ്രഖ്യാപിച്ചിട്ടില്ല. 2010-ൽ മാണി ഗ്രൂപ്പിൽ ലയിക്കുന്നത് വരെ സൈക്കിൾ ആയിരുന്നു പാർട്ടിയുടെ ഔദ്യോഗിക ചിഹ്നം. എന്നാൽ 2020-ലെ തദ്ദേശ തിരഞ്ഞെടുപ്പിൽ ജോസഫ് വിഭാഗത്തിന് തിരഞ്ഞെടുപ്പു കമ്മീഷനിൽ നിന്ന് അനുവദിച്ച് കിട്ടിയ ചെണ്ട തന്നെയാകും ഇനി മുതൽ പാർട്ടി ചിഹ്നം എന്നാണ് സൂചന.
രണ്ടിലയും കേരള കോൺഗ്രസ് (എം.) എന്ന പാർട്ടിയും ജോസ്.കെ.മാണിക്ക് 2021 ഫെബ്രുവരി 22ന് ഹൈക്കോടതി ഡിവിഷൻ ബഞ്ച് അനുവദിച്ചതിനെ തുടർന്നാണ്  പുതിയ നീക്കങ്ങൾ. സുപ്രീം കോടതിയിൽ ഇതിനെതിരെ അപ്പീലിനു പോയാലും തിരഞ്ഞെടുപ്പ് കമ്മീഷൻ്റെ തീരുമാനത്തെ സുപ്രീം കോടതിയും എതിർക്കാനിടയില്ല. ഇതേ തുടർന്നാണ് നിയമസഭാ തിരഞ്ഞെടുപ്പിന് മുൻപ് സ്വന്തമായി പാർട്ടിയും ചിഹ്നവും വേണമെന്ന് ജോസഫ് വിഭാഗത്തിൽ കൂടിയാലോചനകൾ തുടങ്ങിയത്.
കോട്ടയത്ത് സ്റ്റാർ ജംഗ്ഷനിലാണ് പാർട്ടിയുടെ ഓഫീസ് ഉണ്ടായിരുന്നത്. 2010-ൽ മാണി ഗ്രൂപ്പുമായി ലയിച്ചതോടെ ആ ഓഫീസ് ജോസഫ് ചെയർമാനായ ഗാന്ധിജി സ്റ്റഡീസ് സെൻററിൻ്റെ ഓഫീസാക്കി മാറ്റി. പാർട്ടി രൂപീകരിച്ചാൽ ഈ കെട്ടിടം പാർട്ടി ഓഫീസാക്കി മാറ്റിയേക്കും. കേരള കോൺഗ്രസ് (എം.) മാണി, ജോസഫ് വിഭാഗങ്ങൾ വഴി പിരിഞ്ഞതിന് ശേഷം ഹോട്ടൽ ഓഡിറ്റോറിയത്തിലാണ് ജോസഫ് വിഭാഗം യോഗങ്ങൾ ചേർന്നിരുന്നത്.
2020-ലെ തദ്ദേശ തിരഞ്ഞെടുപ്പിൽ സ്വതന്ത്ര സ്ഥാനാർത്ഥികളായാണ് ജോസഫ് വിഭാഗം പത്രിക നൽകിയത്. പിന്നീട് തിരഞ്ഞെടുപ്പ് കമ്മീഷൻ്റെ പ്രത്യേക ഉത്തരവ് വാങ്ങിയാണ് ജോസഫ് വിഭാഗം സ്ഥാനാർത്ഥികളെ ഒരു ബ്ലോക്കായി പരിഗണിച്ചത്.
പാർട്ടി പദവികൾ സംബന്ധിച്ചും ചർച്ചകൾ സജീവമാണ്. എന്നിവർ പാർട്ടിയുടെ ഡെപ്യൂട്ടി ചെയർമാൻ, വൈസ് ചെയർമാൻ സ്ഥാനങ്ങളിലേക്ക് പരിഗണിക്കപ്പെട്ടേക്കാം എന്നാണ് സൂചനകൾ
ആരോപണങ്ങൾ
വിമാനയാത്രക്കിടെ സഹയാത്രികയോട് മോശമായി പെരുമാറി എന്ന ആരോപണത്തെ തുടർന്ന് ഇദ്ദേഹത്തിന് 2006 നവംബർ 4-നു മന്ത്രിസഭയിൽ നിന്നും രാജി വെക്കേണ്ടതായി വന്നു. ഈ കേസിൽ കുറ്റവിമുക്തനായതിനെത്തുടർന്ന് 2009 ഓഗസ്റ്റ് 17-ന് വീണ്ടും മന്ത്രിയായി സത്യപ്രതിജ്ഞ ചെയ്തു.
അവലംബം
വർഗ്ഗം:1941-ൽ ജനിച്ചവർ വർഗ്ഗം:ജൂൺ 10-ന് ജനിച്ചവർ വർഗ്ഗം:ഇടുക്കി ജില്ലയിൽ ജനിച്ചവർ വർഗ്ഗം:കേരള കോൺഗ്രസ് പ്രവർത്തകർ
വർഗ്ഗം:നാലാം കേരള നിയമസഭാംഗങ്ങൾ വർഗ്ഗം:അഞ്ചാം കേരള നിയമസഭയിലെ മന്ത്രിമാർ വർഗ്ഗം:ആറാം കേരള നിയമസഭയിലെ മന്ത്രിമാർ വർഗ്ഗം:ഏഴാം കേരള നിയമസഭയിലെ മന്ത്രിമാർ വർഗ്ഗം:എട്ടാം കേരള നിയമസഭാംഗങ്ങൾ വർഗ്ഗം:പത്താം കേരള നിയമസഭയിലെ മന്ത്രിമാർ വർഗ്ഗം:പന്ത്രണ്ടാം കേരള നിയമസഭയിലെ മന്ത്രിമാർ വർഗ്ഗം:പതിമൂന്നാം കേരള നിയമസഭയിലെ മന്ത്രിമാർ വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:കേരളത്തിലെ വിദ്യാഭ്യാസവകുപ്പ് മന്ത്രിമാർ വർഗ്ഗം:കേരളത്തിലെ പൊതുമരാമത്ത് വകുപ്പ് മന്ത്രിമാർ വർഗ്ഗം:കേരളത്തിലെ ജലവിഭവവകുപ്പ് മന്ത്രിമാർ വർഗ്ഗം:കേരളത്തിലെ റവന്യൂമന്ത്രിമാർ വർഗ്ഗം:കേരളത്തിലെ ആഭ്യന്തരമന്ത്രിമാർ വർഗ്ഗം:പതിനഞ്ചാം കേരളനിയമസഭാ അംഗങ്ങൾ
ഇമോജി
വെബ് പേജുകളിലും, ഇലക്ട്രോണിക് മെസേജുകളിലും ഉപയോഗിക്കുന്ന  ചിഹ്നങ്ങൾ, ചിത്രലിപികളാണ് ഇമോജി. (എമോജി, ബഹുവചനം എമോജികൾ ; )  കൂടുതലും ഇമോജികളെ സ്മൈലികൾ ഉൾപ്പെടുന്ന മുഖഭാവങ്ങൾ, വസ്തുക്കൾ, സ്ഥലങ്ങൾ, കാലാവസ്ഥകൾ, ജീവികൾ എന്നിവയായി ഉപയോഗിച്ചുപോരുന്നു. ചിത്രലേഖ എന്നർത്ഥം വരുന്ന ഇമോജി ജാപ്പനീസ് വാക്കായ എ (ചിത്രം) + മോജി ( കഥാപാത്രം) -ൽ നിന്ന് രൂപപ്പെട്ടതാണ്. ഇമോട്ടിയോൺ , ഇമോട്ടികോൺ എന്നീ പേരുകൾ അവയ്ക്ക് വരുന്നത് തികച്ചും ആകസ്മികമാണ്.
ജാപ്പനീസ് മൊബൈൽ ഫോണുകളിൽ ആദ്യമായി 1990 -കളിൽ പ്രാവർത്തികമായതോടെ വൈകാതെതന്നെ ഇമോജികൾ ലോകം കീഴടക്കി. പിന്നീട് ആൻഡ്രോയിഡ് ഫോണുകളിൽ ഉൾപ്പെടുത്തിയതുപോലെ  ഇമോജികൾ  ആപ്പിളിന്റെ ഐഫോണുകളിലും ഉൾപ്പെടുത്തി. 2015 -ൽ ഓക്സ്ഫോർഡ് ഡിക്ഷ്ണറീസ് ഒരു ഇമോജിക്ക് വേൾഡ് ഓഫ് ദി ഇയർ എന്ന് പേര് നൽകി.
ചരിത്രം
ചിഹ്നങ്ങൾ ഉപയോഗിച്ചുകൊണ്ടുള്ള ഇമോട്ടിക്കോണുകളിലൂടെയായിരുന്നു ഇമോജികളുടെ വളർച്ച. ജപ്പാന്റെ അകത്തും പുറത്തുമായി ഇമോജികളുടെ ഗ്രാഫിക്കൽ റെപ്രസെന്റേഷനും വളർന്നുവന്നു.
ജാപ്പനീസ് മൊബേൽ ഓപ്പറേറ്റർമാരായ NTTDocoMo, au , സോഫ്റ്റ്ബാങ്ക് മൊബൈൽ (വോഡാഫോൺ) എന്നിവയായിരുന്നു ഇമോജികൾ ഉപയോഗിച്ചിരുന്നത്. പിന്നീട് ഓരോരുത്തരുടേയും ആവശ്യങ്ങളനുസരിച്ച പ്രത്യേകം ഇമോജികൾ സ്വന്തമായി ഉണ്ടാക്കുവാൻ തുടങ്ങി. ആദ്യത്തെ ഇമോജി 1999-ൽ ജപ്പാനിലെ ഷിഗെറ്റാക കുറീറ്റയാണ് വികസിപ്പിച്ചെടുത്തത്. NTT DoCoMoയുടെ ഐ-മോഡ് മൊബൈൽ ഇന്റർനെറ്റ് പ്ലാറ്റ്ഫോമിന്റെ നിർമ്മാണ സംഘത്തിലെ ഒരംഗമായിരുന്നു കുറീറ്റ. കാലാവസ്ഥ പറയാനായുള്ള കാലാവസ്ഥയുടെ ഇമോജികൾ, ചൈനീസ് കഥാപാത്രങ്ങളുടെ ഇമോജികൾ എന്നിവയിൽ നിന്നാണ് അദ്ദേഹം ഇമോജികളിലേക്ക് ആവാഹിതനായത്. മറ്റ് സർവീസുകളിൽ നിന്ന വേറിട്ട് നിൽക്കാനും, ഇലക്ട്രോണിക് കമ്മ്യൂണിക്കേഷൻ കൂടുതൽ സരളമാക്കാനുമായി  ഐ-മോഡ് മെസേജിംഗിന്റെ ഭാഗമായി  176 12x12 പിക്സൽ വലിപ്പമുള്ള ആദ്യത്തെ ഒരുകൂട്ടം ഇമോജികൾ രൂപംകൊണ്ടു. അദ്ദേഹം നിരീക്ഷിക്കാറുണ്ടായിരുന്നു മുഖഭാവങ്ങൾ, മറ്റു നഗരങ്ങളിലെ നാഗരികതകൾ എന്നിവയാണ് കുറീറ്റ ഇമോജികളാക്കിയത്.
NTT DoCoMoയുടെ ഐ-മോഡിനായുള്ള ഓരോ ഇമോജികളും 12x12 പിക്സൽ ഗ്രിഡിലാണ് നിർമ്മിച്ചിരിക്കുന്നത്. അത് കൈമാറുമ്പോൾ ഇമോജിയുടെ ചിഹ്നങ്ങളെ 2 ബൈറ്റിന്റെ സീക്വൻസായിട്ടായിരിക്കും നിലകൊള്ളുക. അടിസ്ഥാനപരമായ സ്പെസിഫിക്കേഷനുകൾക്ക് 1706 ചിഹ്നങ്ങളുണ്ടാവും, സി-എച്ച്.ടി.എം.എൽ 4.0 സപ്പോർട്ട് ചെയ്യുന്ന ഫോണുകളിൽ 76 ചിഹ്നങ്ങൾ അധികമുണ്ടാകും.
au കമ്പനിയുടെ മൊബേൽ ഫോണുകളിലെ IMG ടാഗ് ഉപയോഗിച്ചിട്ടാണ് പ്രതിപാദിച്ചിരിക്കുന്നത്. സോഫ്റ്റ്ബാങ്ക് മൊബേൽ ഇമോജികൾ എസ്.ഐ / എസ്.ഒ എസ്കേപ് സീക്വെൻസിലാണ്, കൂാടാതെ അവ നിറങ്ങളും അനിമേഷനും പിൻതുണക്കുന്നുണ്ടായിരുന്നു. DoCoMoയുടെ ഇമോജികൾ കൈമാറാൻ കുറച്ച് ബുദ്ധിമുട്ടള്ളതായിരുന്നെങ്കിൽ au യുടെ ഇമോജി കൈമാറ്റം കൂടുതൽ വഴങ്ങുന്നതായിരുന്നു.
2010 -നു ശേഷം കുറച്ച് ഇമോജികൾ, കാരക്ടറുകളെ ഒരു കൃത്യമായ തുല്യമായ മേഖലയിലേക്ക് കൊണ്ടുപോകുന്ന  യൂണിക്കോഡിലേക്ക് മാറി. അതോടെ ജപ്പാന്റെ പുറത്തേക്കും, വ്യത്യസ്ത ഓപ്പറേറ്റിംഗ് സിസ്റ്റങ്ങളിൽ ഇമോജികൾ വ്യാപിച്ചു.
ഇന്റർനാഷണൽ മാർക്കറ്റുകൾക്ക് യൂണിക്കോഡ് സ്റ്റാന്റാർഡിലേക്ക് പുതിയ ഡിസൈനുകൾ നിർമ്മിക്കാനായിട്ടുള്ള സമ്മർദ്ദമായിരുന്നു ഇമോജിയുടെ പ്രശസ്തിയ്ക്ക് കൂടുതൽ ഊർജ്ജം നൽകിയത്. യൂണിക്കോഡ് 7.0 -ൽ 250 ഇമോജികൾ ചേർക്കപ്പെട്ടു, webdings, wingdings എന്നീ ഫോണ്ടുകളിലായിരുന്നു അതിൽ മിക്കവയും. ഇപ്പോൾ പല മെസ്സഞ്ചറുകളിലും ജപ്പാനിലെ യാഹു, എം.എസ്.എൻ മെസ്സഞ്ചർ എന്നിവ ഉപയോഗിക്കുന്ന മാത്രമല്ലാതെ, പ്രി-യൂണിക്കോഡ് ചെയ്തിട്ടുള്ള ഇമോജികൾ ഉപയോഗിക്കുന്നു. യൂണി ക്കോഡ് 8.0 -ൽ 41 ഇമോജികൾ ചേർക്കപ്പെട്ടു, ക്രിക്കറ്റ് ബാറ്റ് പോലെ കായിക ഉപകരങ്ങളും, ടാകൊ  പോലുള്ള ഭക്ഷണങ്ങൾ പദാർത്ഥങ്ങളും, പുതിയ മുഖഭാവങ്ങളും, ഒരുമയുടെ ചിഹ്നങ്ങളും അതിലുൾപ്പെടുന്നു.
യൂണിക്കോഡിന്റെ സ്പെസിഫിക്കേഷനും, വേർഷന്റെ വ്യത്യാസവും കൊണ്ട് ഇമോജികൾ ഒരു ഡിവൈസിൽ നിന്ന് മറ്റൊന്നിലേക്ക് കൈമാറ്റം ചെയ്യുമ്പോൾ ചെറിയ മാറ്റങ്ങൾക്ക് വിധേയമാകുന്നു. ആപ്പിളിന്റെ രീതി അനുസരിച്ച്, ആപ്പിൾ ഉത്പന്നങ്ങളിലെ കലണ്ടർ ഇമോജി 2002-ലെ ജൂലൈ 17 എന്ന തിയതി ഉപയോഗിക്കാറുണ്ടായിരുന്നു, അതുകൊണ്ടുതന്നെ ചില ആപ്പിൾ ഉപഭോക്താക്കൾ ജൂലൈ 17 എന്ന തിയ്യതിയെ വേൾഡ് ഇമോജി ഡെ എന്ന വിളിക്കുന്നു, പക്ഷെ മറ്റ് ഇമോജി ഫോണ്ടുകൾ ഈ സാദൃശ്യം കാണിക്കാറില്ല.
ചില ഇമോജികൾ സംസ്കാരത്തിന്റെ വ്യത്യാസങ്ങൾ മൂലം ആശയവിനിമയത്തിൽ അവ്യക്തത ഉണ്ടാക്കുന്നുണ്ട് എന്ന് വിദഗ്ദ്ധർ അവരുടെ പഠനങ്ങളിൽ പറയുന്നുണ്ട്. ഉദാഹരണത്തിന്  💅 (നെയിൽ പോളിഷ്) ഇംഗ്ലീഷ് ഭാഷയിൽ അലസതയുള്ള, കൂടുതൽ ദേഷ്യക്കാരനായ, ഉത്തരവാദിത്തമില്ലാത്ത എന്നർത്ഥമാക്കുന്നതാണ്. യൂണിക്കോഡിൽ ചിലപ്പോൾ ഓരോ  ഇമോജികളും എങ്ങനെ ഉപയോഗിക്കണം എന്ന ചെറിയ നോട്ടുകൾ നൽകാറുണ്ട്, ഉദാഹരണത്തിന്  💺 (സീറ്റ്) എന്ന ഇമോജിക്ക് താഴെ "ട്രെയിൻ, തിയേറ്റർ, വിമാനം എന്നിവയിലെ റിസർവ്ഡ് ടിക്കറ്റ് സീറ്റ്" എന്ന കുറിപ്പ് നൽകിയിരിക്കുന്നു.
സാംസ്കാരിക സ്വാധീനം
2015 വേർഡ് ഓഫ് ദി ഇയർ എന്നായിരുന്നു  😂  (നിറകൺ ചിരി[]യോടുകൂടിയ മുഖം )ഇമോജിയെ ഓക്സ്ഫോർഡ് ഡിക്ഷ്ണറി പേര് നൽകിയത്. 2015-ലായിരുന്നു ഇമോജി എന്ന വാക്ക് ജനങ്ങൾ കൂടുതൽ ഉപയോഗിക്കാൻ തുടങ്ങുകയും, സംസ്കാരങ്ങളുടെ ഭാഗമാക്കാനും തുടങ്ങിയത്. 😂 എന്ന ഇമോജിയെ ഓക്സ്ഫോർഡ് ദി വേർഡ് ഓഫ് ദി ഇയർ ആക്കി പ്രക്യാപിക്കുമ്പോൾ ഓക്സ്ഫോർഡ് ഡിക്ഷ്ണറിയുെ പ്രസിഡന്റായ കാസ്പർ ഗ്രാത്വോൾ "21-ാം നൂറ്റാണ്ടിലെ ആശയവിനിമയത്തിന്റെ ദ്രുതഗതിയിലുള്ളതും ദൃശ്യപരവുമായ കേന്ദ്രീകരണം നേടിയെടുക്കാൻ പരമ്പരാഗത അക്ഷര സ്ക്രിപ്റ്റുകൾ ശരിക്കും പോരാടുന്നു. പക്ഷെ അത്തരം വിടവുകൾ നിറക്കുവാൻ ഇമോജികളെ പോലുള്ള ചിത്രരേഖകൾക്ക് കഴിയുന്നു എന്നതിൽ അത്ഭുതമില്ല" എന്ന് രേഖപ്പെടുത്തി. നിറകൺചിരിയുള്ള ഇമോജിയാണ് ലോകത്തെ ഏറ്റവും ജനകീയനായ ഇമോജി എന്ന് ഷിഫ്റ്റ്കീ ചർച്ച ചെയ്യുന്നു. 2015-ലെ ഏറ്റവും സ്പഷ്ടമായ ഇമോജി 🍆 (വഴുതന) ആണെന്ന് അമേരിക്കൻ ഡൈഇലക്റ്റ് സൊസൈറ്റി  രേഖപ്പെടുത്തുന്നു.
ചില ഇമോജികൾ ജാപ്പനീസിന് പ്രതേകമായി നിർമ്മിച്ചിരിക്കുന്നു. ഉദാഹരണത്തിനായി കുനിയുന്ന ബിസിനസ്സ്മാൻ (🙇), മാസ്ക്കുള്ള മുഖം (😷), വെളുത്ത പുഷ്പം(💮), എന്നിവ അതിശയകരമായ ഗൃഹപാഠത്തെ സൂചിപ്പിക്കുന്നു. അല്ലെങ്കിൽ മറ്റൊരുദാഹരണത്തിന് പ്രശസ്തമായ റാമെൻ നൂഡിൽസ് (🍜), ഡാങ്കോ(🍡), ഒനിഗിരി (🍙), ജാപ്പനീസ് കറി(🍛), സൂഷി(🍣)  പോലുള്ള ഭക്ഷണങ്ങൾ. യൂണിക്കോഡ് കൺസോർട്ടിയത്തിന്റെ നിർമ്മാതാവായ മാർക്ക് ഡേവിസ് ഇമോജികളുടെ ഉപയോഗം ഭാഷകളിൽ എങ്ങനെ വേറിട്ട് നിൽക്കുന്നു എന്ന് പ്രതിപാതിക്കുന്നുണ്ട്, പ്രധാനമായും 🍆(വഴുതിന) എന്ന ഇമോജി അമേരിക്കയിൽ ലിംഗത്തെ പ്രതിപാതിക്കാൻ ഉപയോഗിക്കുന്നതാണ് എന്നതിനെ ഉദാഹരിക്കുന്നുണ്ട്.
2017 ജനുവരിയിൽ ഇമോജി ഉപയോഗത്തെക്കുറിച്ചുള്ള ഏറ്റവും വിപുലമായ ഒരു സർവ്വെ നടന്നു, യൂണിവേഴ്സിറ്റി ഓഫ് മിച്ചിഗനായിരുന്നു അത് നടത്തിയത്, കിക ഇമോജി കീബോർഡിലൂടെയുള്ള 427 മില്ല്യൺ ഇമോജി മെസ്സേജുകളുടെ കൈമാറ്റത്തിന്റെ നിരീക്ഷണത്തിന്റടിസ്ഥാനത്തിൽ നിറകൺ ചിരിയോടുകൂട മുഖമാണ് ഏറ്റവും ജനീകീയമായ ഇമോജി എന്ന് കണ്ടെത്തി. ഹൃദയത്തിന്റെ ഇമോജിയും, കണ്ണുകളോടുകൂടി ഹൃദയത്തിന്റെ ഇമോജിയുടെ രണ്ടാമതും, മൂന്നാമതുമായി നിൽക്കുന്നു. അ പഠനത്തിന്റെ ഭാഗമായി ഫ്രെഞ്ച് ഏറ്റവും കൂടുതൽ ഹൃദയത്തിന്റെ സ്നേഹത്തിന്റെ ഇമോജിയാണ് ഉപയോഗിക്കുന്നത് എന്ന കണ്ടെത്തി. ഉയർന്ന സാമ്പത്തികാവസ്ഥയുള്ള രാജ്യങ്ങളായ ആസ്ത്രേലിയ, ഫ്രാൻസ് പോലുള്ള രാജ്യങ്ങൾ കൂടുതൽ സന്തോഷത്തിന്റെ ഇമോജിയാണ് ഉപയോഗിക്കുന്നത്.
കോടതി വിചാരണകളിൽ തെളിവുകളായി ഇമോജി അനുവദിക്കണമോ വേണ്ടയോ എന്നതിനെക്കുറിച്ച് നിയമ വിദക്തർക്കിടയിൽ ചർച്ച നടന്നിരുന്നു. കൂടാതെ പിന്നീട് ഇമോജി ഒരു ഭാഷയായി വർത്തിച്ചേക്കാമെന്ന സാധ്യതയും ചർച്ചയ്ക്ക വിഷയമായി. ഇമോജികൾ മുഖഭാവങ്ങളിലൂടെ പ്രതികരണങ്ങൾ വെളിപ്പെടുത്താനുള്ള ഉപാതി മാത്രമല്ലാതെയായിരിക്കുന്നു ഇപ്പോൾ. സ്നാപ്ചാറ്റ് പോലുള്ള മെസ്സഞ്ചറുകൾ ഇമോജികളിലൂടെ കൂടുതൽ സംഘർഷപരമായ ആശയങ്ങളെ പ്രതിപാതിക്കാനുലള്ള വഴികളുണ്ടാക്കിതുടങ്ങിയിട്ടുണ്ട്.
ഇമോജിയുടെ ആശയവിനിമയത്തിലെ സംഘട്ടനങ്ങൾ
ഇടയ്ക്കൊക്കെ ഇമോജികൾ ആശയകുഴപ്പത്തിന് വഴിവെക്കുന്നുണ്ടെന്ന് റിസർച്ചേഴ്സ് രേഖപ്പെടുത്തുന്നു. ചില കാര്യങ്ങളിൽ അത് സ്വീകർത്താവിന്റെ കുഴപ്പങ്ങളാണെന്ന് പറയാം. മറ്റു ചിലപ്പോൾ കൈമാറിയ ഇമോജി മറ്റേ ഭാഗത്ത് എത്താത്തതുമാകാം.
ആദ്യത്തെ പ്രശ്നം ഇമോജിയുടെ  സാംസ്കാരിക അല്ലെങ്കിൽ സാന്ദർഭിക വ്യാഖ്യാനവുമായി ബന്ധപ്പെട്ടിരിക്കുന്നു. രചയീതാവ് ഒരു നിശ്ചിത ഉദ്ദേശത്തോടുകൂടി ഒരു ഇമോജി തിരഞ്ഞെടുക്കുമ്പോൾ അതേ രീതിയിൽ തന്നെ സ്വീകർത്താവ് ആ ഇമോജിയെ സ്വീകരിക്കണമെന്നില്ല.
രണ്ടാമത്തെ പ്രശ്നം ആശയമവിനിമയം നടത്തുന്ന രണ്ട് ഡിവൈസിലേയും, ടെക്നോളജിയോ അല്ലെങ്കിൽ ബ്രാന്റിന്റെ വ്യത്യാസമാണ്. രചയീതാവ് ഒരു നിശ്ചിത ഉദ്ദേശത്തോടുകൂടി ഒരു ഇമോജി തിരഞ്ഞെടുക്കുമ്പോൾ അവ ഗ്രാഫിക്കൽ റെപ്പ്രസന്റേഷനില്ലാതെ അടുത്ത ഡിവൈസിൽ എത്തുകയും, സ്വീകർത്താവ് അതേ സോഫ്റ്റ്വെയറോ, എൻകോഡറോ അല്ല ഉപയോഗിക്കുന്നതെങ്കിൽ അയക്കപ്പെട്ട ഇമോജിയുടെ രൂപത്തിൽ വ്യത്യാസമുണ്ടാകുന്നു. ഇത് ആശയകുഴപ്പത്തിന് വഴിവെക്കുന്നു. രൂപത്തിലെ ചെറിയ വ്യാത്യാസം അർത്ഥതലങ്ങളുടെ വ്യത്യാസമുണ്ടാക്കുന്നു.
ഇമോജിയും അക്ഷരങ്ങളും
യൂണിക്കോഡിൽ അർത്ഥതലങ്ങൾക്കനുസരിച്ച് ഒന്നിൽ കൂടുതൽ രൂപങ്ങളെ ശേഖരിക്കാറുണ്ട്.
സ്കിൻ കളർ
മനുഷ്യനെക്കുറിച്ചുള്ള ഇമോജികൾക്കായി യൂണിക്കോഡ് 8.0 -ലേക്ക് സ്കിൻ കളറുകളുടെ അഞ്ച് മോഡിഫൈയർ കാരക്ടറുകളെ ഉൾപ്പെടുത്തി. ഇവയെയാണ് EMOJI MODIFIER FITZPATRICK TYPE-1-2, -3, -4, -5, എന്നും  -6 (U+1F3FB–U+1F3FF):🏻 🏼 🏽 🏾 🏿. വിളിക്കുന്നത്. മനുഷ്യന്റെ തൊലിനിറത്തെ വ്യത്യസ്ത നിറങ്ങളായി വേർതിരിക്കുന്ന സ്കെയിലായ ഫിറ്റ്സ്പാറ്റ്രിക്ക് സ്കെയിലിന്റെ അടിസ്ഥാനത്തിലാണ് ഇവ നിർമ്മിച്ചിരിക്കുന്നത്. ഇവയെ പരിഗണിക്കാത്ത സ്കിൻ കളറുകൾ മഞ്ഞ,( ■ ) നീല, ( ■ ), ഗ്രേ  ( ■ ) എന്നി നിറങ്ങളിലായിരിക്കും പ്രത്യക്ഷപ്പെടുക. ഫിറ്റ്സ്പാറ്റ്രക്ക് മോഡിഫൈയർ മനുഷ്യ ഇമോജികൾ അല്ലാത്തവക്ക് ബാധകമല്ല. യൂണിക്കോഡ് 10 -ന്റെ വരവോടെ ഫിറ്റ്സപാട്രിക് മോഡിഫൈയർ മറ്റ് 102 മനുഷ്യ ഇമോജികളിലും സപ്പോർട്ട് ചെയ്യാൻ തുടങ്ങി. അവ ഡിങ്ക്ബാറ്റ്സ്, ഇമോട്ടികോൺസ്, മിസ്സെലനസ് സിമ്പൾസ്, മിസ്സെലൻസ് സിമ്പൾസ് ആന്റ് പിക്ടോഗ്രാഫ്സ്, സപ്പ്ലിമെന്റൽ സിമ്പൾസ് ആന്റ് പിക്ടോഗ്രാഫ്സ്, ട്രാൻസ്പോർട്ട് ആന്റ് മാപ്പ് സിമ്പൾസ് എന്നി ആറ് ബ്ലോക്കുകളായി വ്യാപിച്ചുകിടക്കുന്നു.
കൂടിച്ചേരൽ
U+200D ZERO WIDTH JOINER (ZWJ) എന്ന ഇംപ്ലിമെന്റെഷൻ ഇമോജികളെ ഒരൊറ്റ പ്രതേക ഇമോജിയായി പെരുമാറാൻ നൽകാറുണ്ട്. (ഇത് സപ്പോർട്ട് ചെയ്യാത്ത സിസ്റ്റങ്ങൾ ZWJ -യെ ഒഴിവാക്കുന്നു.)
ഉദാഹരണത്തിന് നേരത്തെ പറഞ്ഞ ഇംപ്ലിമെന്റേഷൻ സപ്പോർട്ട് ചെയ്യുന്ന സിസ്റ്റത്തിൽ U+1F468 MAN, U+200D ZWJ, U+1F469 WOMAN, U+200D ZWJ, U+1F467 GIRL (👨‍👩‍👧) എന്ന നിര ഒരു പുരുഷൻ ,സ്ത്രീ, പെൺകുട്ടി അടങ്ങുന്ന ഒരു കുടുംബത്തിന്റെ ഒരൊറ്റ ഇമോജിയായി വർത്തിക്കുന്നു. അത് സപ്പോർട്ട് ചെയ്യാത്ത സിസ്റ്റങ്ങൾ ZWJ ഒഴിവാക്കുന്നു.
യൂണിക്കോഡ് ബ്ലോക്കുകൾ
യൂണിക്കോഡ് 10.0 -22 ബ്ലോക്കുകളായി 1182 കാരക്ടറുകളെ ഉപയോഗിക്കുന്ന ഇമോജികളെ പ്രതിനിധാനം ചെയ്യുന്നു. അതിലെ 1085 എണ്ണം സിങ്കിൾ ഇമോജി കാരക്ടറുകളാണ്, ബാക്കിയുള്ള 26 എണ്ണം പ്രാദേശികമായ ഇമോജികളുമായി ബന്ധപ്പെട്ടുകടക്കുന്നു.
ഉൾപ്പെടുത്തൽ
ഒരു ഇമോജിയുടെ യഥാർത്ഥ ചിത്രീകരണം പ്രസക്തമല്ല, അവ പ്ലാറ്റ്ഫോമുകളനുസരിച്ച് വ്യത്യാസപ്പെടുന്നു, അവയുടെ ഫോണ്ടുകൾ വ്യത്യാസപ്പെടുന്നു. ഉദാഹരണത്തിന് ആപ്പിൾ കളർ ഇമോജി യുടെ ടൈപ്പ്ഫേസ് ആപ്പിൾ ഉത്പന്നങ്ങൾക്ക് മാത്രം ഉപയോഗപ്പെടുത്താൻ കഴിയുന്നതാണ്. അതുപോലെ ഇമോജികളെ അവതരിപ്പിക്കാനുള്ള ഫോണ്ടുകൾ, വിവധ കമ്പ്യൂട്ടിങ് കമ്പനികൾ സ്വന്തമായി നിർമ്മിക്കുന്നു, അതിൽ ചിലത് ഓപ്പൺസോഴ്സും അല്ലാത്തവയുമാണ്. നിറങ്ങളും ഉള്ളതും, ഒറ്റ നിറത്തിലുമുള്ള ഇമോജികൾ നിലവിലുണ്ട്, കൂടാതെ ഒരു അനിമേറ്റഡ് ഇമോജി എങ്കിലും. .
ആൻഡ്രോയിഡ്
ആൻഡ്രോയിഡിൽ അവയിലെ ഒ.എസിന്റെ വേർഷന്റെ വ്യത്യാസം അനുസരിച്ച് ഇമോജികളുടെ സപ്പോർട്ടിങ്ങും വ്യത്യാസപ്പെടുന്നു. ആൻഡ്രോയിഡ് 4.3-ൽ 2013 ജൂലൈ -ന് ഗൂഗിൾ നേറ്റീവ് ഇമോജി സപ്പോർട്ട് നൽകി. ആൻ‍ഡ്രോയിഡ് 4.4 ന് ശേഷമുള്ള വേർഷനിലെ ഗൂഗിൾ കീബോർഡിലും  ഇതനുവദിച്ചു. ആൻഡ്രോയിഡ് 7.0 നൗഗട്ടിൽ യൂണിക്കോഡ് 9 ഇമോജികളാണുള്ളത്, ഇതോടെ നിലവിലുള്ള ഇമോജികളുടെ സ്കിൻ നിറത്തിന്റെ മോഡിഫൈയറുകളിൽ മാറ്റങ്ങൾ വരുന്നു..
ഇമോജികൾ ഗൂഗിൾ ഹാങ്ഔട്ട്സിന്റെ അപ്പ്ലിക്കേഷനിലുകളിലുമെല്ലാം (ഹാങ്ഔട്ട്സും, എസ്.എം.എസും) സപ്പോർട്ട് ചെയ്യുന്നു, കൂടാതെ മറ്റ് തേർഡ് പാർട്ടി മെസ്സേജിംഗ്, കീബോർഡ് അപ്പ്ലിക്കേഷനുകളും ഇമോജികളെ സപ്പോർട്ട് ചെയ്യുന്ന പ്ലഗിനുകളെ അവതരിപ്പിച്ചിരിക്കുന്നു.
ആപ്പിൾ
2011- ൽ ഒഎസ് എക്സ് 10.7 ലയണിലാണ്  ആപ്പിൾ തങ്ങളുടെ ഡെസ്ക്ടോപ്പിൽ ആദ്യമായി ഇമോജിയെ പരിചയപ്പെടുത്തുന്നത്. മറ്റെല്ലാ അപ്പ്ലിക്കേഷനുപയോഗിച്ച് മൊബൈലിൽ ഇമോജികൾ അയക്കുന്നതുപോലെ ആപ്പിളിന്റെ ഡെസ്ക്ടോപ്പിലെ മെയിലുവഴിയും, മെസ്സേജിംഗ് അപ്പ്ലിക്കേഷനുപയോഗിച്ചും ഇമോജികളെ കാണാനും, കൈമാറാനും അതോടെ സാധ്യമായി. അതുപോലെ ഉപയോക്താവിന് ഏത് നേറ്റീവ് അപ്പ്ലിക്കേഷനുപയോഗിച്ചു, എഡിറ്റ് മെനുവിൽ നിന്ന് സ്പെഷ്യൽ കാരക്ടർ ക്ലിക്ക് ചെയ്ത് അത്തരം കാരക്ടറുകളുപയോഗിച്ച് സ്വന്തമായി ഇമോജികൾ നിർമ്മിക്കുവാനും കഴിഞ്ഞു. അവയിൽ ആപ്പിൾ കളർ ഇമോജി ഫോണ്ടാണ് ഉപയോഗിച്ചിരുന്നത്.
2008-ൽ ഐഫോൺ ഐഒഎസ് വേർഷൻ 2.2 -ൽ ജപ്പാനിലാണ് ഇമോജി കീബോർഡ് ആപ്പിൾ അവതരിപ്പിക്കുന്നത്. ഐഒഎസ് നേർഷൻ 5.0 വരെ ജപ്പാന്റെ പുറത്ത് അത് ലഭ്യമല്ലായിരുന്നു. ഐഫോൺ ഐഒഎസ് 2.2 മുതൽ ഐഒഎസ് 4.3.5 വരെ ജപ്പാൻ പുറത്ത് ഇമോജി കീബോർഡ് ലഭിക്കുമായിരുന്നു, പക്ഷെ അവയെ ഇനേബിൾ ചെയ്യണമെങ്കിൽ ഒരു തേർഡ് പാർട്ടി ആപ്പ് വേണമായിരുന്നു. അങ്ങനത്തെ ആദ്യത്തെ ആപ്പ് നിർമ്മിച്ചത് ജോഷ് ഗെയർ ആയിരുന്നു, പക്ഷെ ഇത്തരം ആപ്പുകൾ ജപ്പാന് പുറത്ത് വളരെയധികം നിർമ്മക്കപ്പെട്ടതോടെ ഇമോജികൾ പുറത്തെ സംസ്കാരങ്ങൾക്ക് വെറുപ്പ് തോന്നിതുടങ്ങി. ആപ്പിളിൽ ആദ്യമായി ഫിറ്റ്സ്പാട്രിക് സ്കിൻ-ടോൺ മോഡിഫൈയർ ചേർക്കുന്നത് വേർഷൻ 8.3 -ലായിരുന്നു.
ക്രോം ഒഎസ്
ക്രോം ഒഎസിൽ നോട്ടോ ഫോണ്ടുകളാണ് ഉപയോഗിക്കുന്നത്, യൂണിക്കോഡ് 6.2-ന് ശേഷമുള്ള ഇമോജി സെറ്റുകൾ സപ്പോർട്ട് ചെയ്യുന്നു. ക്രോം ഒഎസ് 41-ൽ നോട്ടോ കളർ ഇമോജി -യാണ് ഇമോജികൾക്കുള്ള ഡിഫാൾട്ട് ഫോണ്ട്.
ലിനക്സ്
എക്സ്റ്റ്രാ ഫോണ്ടുകൾ ഇൻസ്റ്റാൾ ചെയ്താലും ഇമോജികൾ സപ്പോർട്ട് ചെയ്യുന്ന ലിനക്സ് ഡിസ്റ്റ്രിബൂഷനുകളുണ്ട്. ഉബുണ്ടു ,ഡെബിയൻ ഡിസ്റ്റ്രിബൂഷനിൽ ഇത് fonts-symbola എന്ന പാക്കേജ് ഇൻസ്റ്റാൾ ചെയ്യുന്നതിലൂടെ ലഭ്യമാകുന്നു. ഫെഡോറ, ഓപ്പൺസൂസെ പോലുള്ളവയിൽ gdouros-symbola-fonts എന്ന പാക്കേജ് ഇൻസ്റ്റാൾ ചെയ്യണം. അത് സിമ്പോള ഫോണ്ടുകളെ ഇൻസ്റ്റാൾ ചെയ്തുകൊള്ളും.
മൈക്രോസോഫ്റ്റ് വിൻഡോസ്
വിൻഡോസ് 7 ലേയും, വിൻഡോസ് സെർവർ 2008 R2 -ലേയും Segoe UI Symbol font -ൽ വന്ന അപ്പ്ഡേറ്റ് അതിലേക്ക് മോണോക്രോ യൂണിക്കോഡ് സെറ്റിന്റെ ഒരു സബ്സെ്റ് കൊണ്ടുവരാൻ കാരണമായി. നേരത്തേ ഉണ്ടായിരുന്നു ഫോണ്ടിന്റെ പേര് Segoe UI Symbol എന്നായി. ഇവ തമ്മിലുള്ള പ്രധാനവ്യത്യാസം Segoe UI Symbol ന് ഏകദേശം എല്ലാ ഇമോജികളും സപ്പോർട്ട് ചെയ്യുമെന്നതാണ്. വിൻഡോസ് 8 -നും അതിന് മുകളിലേയും വേർഷനിൽ എല്ലാതരം ഇമോജി കാരകട്റുകളും Segoe UI Symbol ഫോണ്ടുകൾ സപ്പോർട്ട് ചെയ്യുന്നു. ഇമോജിക കാരക്ടറുകൾ കീബോർഡിലെ സ്മൈലി കീ വഴിയാണ് അക്സെസ് ചെയ്യാൻ കഴിയുക. വിൻഡോസ് 8.1 -ൽ മുഴുവൻ കളറുള്ള പിക്ടോഗ്രാഫും സപ്പോർട്ട് ചെയ്യാൻ തുടങ്ങി. മാക് ഒഎസ് ഐഒഎസ് എന്നിവയിൽ നിന്ന വ്യത്യസ്തമായി വിൻഡോസ് സപ്പോർട്ട് ചെയ്യുന്ന മെസ്സേജിംഗ് അപ്പ്ലിക്കേഷനിൽ മാത്രം കളർ ഗ്ലിഫുകൾ സപ്പോർട്ട് ചെയ്യുള്ളു, അല്ലാത്തപക്ഷം ഒരൊറ്റ നിറമെ കാണുകയുള്ളു.
സോഷ്യൽ വെബ്
ഫേസ്സ്ബുക്കും, ട്വിറ്ററും എല്ലാ യൂണിക്കോഡ് ഇമോജികളെ എടുത്തുമാറ്റുകയും അവരുടേതായ ഇമോജികൾ നിർമ്മിക്കുയും ഉൾപ്പെടുത്തുകയും ചെയ്തു.
ഫെയിസ്ബുക്കിന് അതിന്റേ മെസ്സെഞ്ചർ അപ്പ്ലിക്കേഷനിൽ നിന്ന് വ്യത്യസ്തമായ ഇമോജി സെറ്റാണുള്ളത്. സ്റ്റാന്റാർഡ് ഇമോജികളുമായി ഫെയിസ്ബുക്ക് ഭാഗികമായേ ചേരുന്നുള്ളു.
ക്രിയേറ്റീവ് കോമൺസ് സിസ-ബിവൈ 4.0 ലൈസൻസ്, എം.ഐ.ടി ഓപ്പൺ-സോഴ്സ് ലൈസൻസ് എന്നിവയുടെ അടിസ്ഥാനത്തിൽ ട്വിറ്റർ അവരുടേതായ ഗ്രാഫിക്ക്സുകളോടെ അവരുടെ ട്വിമോജി എന്ന ഇമോജി സെറ്റ് ഉൾപ്പെടുത്തി. . അവരുടെ ആപ്പിലേയും, വെബ്സൈറ്റിലേയും ഇമോജി സെറ്റ് ഒന്നാണ്.
പൊതുവായി
അഡീഷ്ണൽ ഫോണ്ട് സപ്പോർട്ട് ചെയ്യുന്ന ഏത് ഒ.എസിലും ഇമോജി സപ്പോർട്ടിങ് ഫോണ്ട് പ്രവർത്തിക്കുന്നതാണ്.
ഇമോജിവൺ വേർഷൻ 2.3 ഒരു ഓപ്പൺസോഴ്സ് ലൈസൻസിന്റെ കീഴിലുള്ളതാണ്, പക്ഷെ ഇമോജിവൺ വേർഷൻ 3.1 പൊതു ലൈസൻസ് അല്ല, അതുകൊണ്ടുതന്നെ അതിന്റെ പൊതുവായിട്ടുള്ള വെക്ടർ ഡിസ്റ്റ്രിബൂഷന‍ സാധ്യമല്ല.
എല്ലാ ഒ.എസുകളും ഇമോജികളുടെ കളർ ഫോണ്ടുകൾ സപ്പോർട്ട് ചെയ്യില്ലാ എങ്കിലും അവ സപ്പോർട്ട് ചെയ്യാത്തവയിൽ ഇമോജികൾ കറുപ്പോ, വെളുപ്പോ ആയി കാണാൻ സാധിക്കും. ഓപ്പൺ ടൈപ്പ് വേർഷൻ 1.8-ൽ നാല് തരത്തിലുള്ള കളർ ഫോർമാറ്റാണ് ഉള്ളത് : മൈക്രോസോഫ്റ്റ് പിൻതാങ്ങുന്ന സ്റ്റാന്റാർഡ് ഗ്ലിഫിനുകീഴിലുള്ളത് ; ആഡോബോ, മോസില്ല പോലുള്ളവ പിൻതാങ്ങുന്ന എസ്.വി.ജിയിലുള്ളത്; ഗൂഗിൾ പിൻതാങ്ങുന്ന പിഎൻജി ചങ്ക്സിലുള്ളത്; ആപ്പിൾ പിൻതാങ്ങുന്ന പിഎൻജി യോട് സാമ്യം കാണിക്കുന്ന മിക്ക ഇമേജ് ഫോർമാറ്റുകളും എമ്പെഡ് ആയിട്ടുള്ളത്. ഇതർത്ഥമാക്കുന്നത് വിവിധ ഓ.എസിലേക്ക് ഇമോജികളെ അയക്കുമ്പോൾ അവയിൽ ഇത്തരത്തിലുള്ള രണ്ടിൽ കൂടുതൽ കൺവേർഷൻ നടക്കുന്നുണ്ടെന്നാണ്.
സിമ്പോല യുടെ പബ്ലിക്ക് ഡൊമെയിനിൽ യൂണിക്കോഡ് 10 ഉൾപ്പെടെയുള്ള ഇമോജി സെറ്റുകളുണ്ട്. അവയിൽ ഒറ്റ് നിറത്തിലുള്ളവയുമുണ്ട്. പിന്നെയുള്ളത് നോട്ടോ ഇമോജിയും, അഡോബ് സോഴ്സ് ഇമോജിയും, ക്വിവിറ യുമാണ്.
ഗൂഗിൾ ന്യൂസ്
വാർത്തകൾക്കു വേണ്ടി മാത്രമായി നീക്കി വച്ചിരിക്കുന്ന ഒരു ഗൂഗിൾ വെബ്സൈറ്റ് ആണ് ഗൂഗിൾ ന്യൂസ്‌. ഈ പദ്ധതിക്ക് തുടക്കമിട്ടത് ഗൂഗിളിലെ പ്രധാന ഗവേഷണ ശാസ്ത്രജ്ഞൻ ആയ കൃഷ്ണ ഭരത്‌ ആണ്. കഴിഞ്ഞ മുപ്പതു ദിവസങ്ങളിലായി പ്രധാന വെബ്സൈറ്റുകളിൽ പ്രസിദ്ധീകരിച്ച വാർത്തകൾ ഇതിൽ പ്രദർശിപ്പിക്കുന്നു. വിവിധ ഭാഷകളിൽ വിവിധ വിഭാഗങ്ങളിലായി നൂറു കണക്കിന് വാർത്തകൾ ഓരോ നിമിഷവും ഉൾക്കൊള്ളിച്ചുകൊണ്ടിരിക്കുന്നു. വർഗ്ഗം:ഗൂഗിൾ സേവനങ്ങൾ
അവലംബം
ഇംഗ്ലീഷ് വിക്കിപീഡിയ
ഹൂ ജിയ
ചൈനയിലെ പ്രമുഖ വിമതനേതാവും മനുഷ്യാവകാശ പ്രവർത്തകനുമാണ് ഹൂ ജിയ (Hu Jia ) (ജനനം:1973 ജൂലൈ 25, ബെയ്ജിങ്). 2011 ജൂൺ 26നു ഇദ്ദേഹം ജയിൽ മോചിതനായി. യൂറോപ്യൻ യൂണിയന്റെ സമുന്നത മനുഷ്യാവകാശ പുരസ്‌കാരമായ സഖാറോവ് സമ്മാനം നേടിയിട്ടുണ്ട്.
ചൈനീസ്‌ ഭരണകൂടത്തെ വിമർശിച്ച്‌ നിരന്തം മാധ്യമങ്ങളിൽ എഴുതുകയും അഭിമുഖങ്ങൾ നടത്തുകയും ചെയ്‌തതിനാണ്‌ ഹൂവിനെ 2008-ൽ സർക്കാർ തടവിലാക്കിയത്‌. 2007-ൽ, വീട്ടു തടങ്കലിൽ ആയിരുന്നപ്പോൾ ചിത്രീകരിച്ച വീഡിയോ (Prisoners in  Freedom  City)  യൂട്യൂബിൽ വളരെ പ്രശസ്തമാണ്. 2008-ൽ ചൈനയിൽ നടന്ന ഒളിമ്പിക്‌സിനെയും ഹൂ വിമർശിച്ചിരുന്നു. മുന്നര വർഷത്തെ തടവറ ജീവിതത്തിനു ശേഷമാണ്‌ സ്വതന്ത്രനാക്കപ്പെട്ടത്‌
ഹൂവിന്‌ പിന്തുണയുമായി രാജ്യാന്തര തലത്തിൽ മനുഷ്യാവകാശ സംഘടനകൾ രംഗത്തുവന്നിരുന്നു. ഭാര്യ സെൻ ജിംഗ്‌യാൻ, ട്വിറ്ററിലൂടെ ഹൂവിന്റെ മോചനം പുറംലോകത്തെ അറിയിച്ചു. ഹൂവിന്റെ വസതിയിലേക്കുള്ള റോഡ്‌ പോലീസ്‌ അടച്ചു. ഹൂ മാധ്യമങ്ങളോട്‌ വീണ്ടും പ്രതികരിക്കുന്നത്‌ ഒഴിവാക്കുന്നതിനാണിത്‌. ഹൂ ഉടൻ മാധ്യമങ്ങളെ കാണില്ലെന്ന്‌ ഭാര്യ വെളിപ്പെടുത്തി.
ചൈനീസ്‌ പ്രധാനമന്ത്രി വെൻ ജിയാബാവോയുടെ യൂറോപ്യൻ പര്യടനത്തിന്‌ മുന്നോടിയായാണ്‌ മോചനമെന്ന്‌ റിപ്പോർട്ടുണ്ട്‌. പാശ്‌ചത്യ മനുഷ്യാവകാശ പ്രവർത്തകരുടെ എതിർപ്പ്‌ ഒഴിവാക്കാനാണ്‌ ഈ നടപടിയെന്നും വിദേശ മാധ്യമങ്ങൾ റിപ്പോർട്ട്‌ ചെയ്യുന്നു. ഹു ജിയ്‌ക്കൊപ്പം അറസ്‌റ്റിലായിരുന്ന ചിത്രകാരനായ അലി വീവീ നേരത്തെ മോചിതനായിരുന്നു. ഹൂവിനൊപ്പം മറ്റു നാലുപേർ കൂടി മോചിതരായെന്നും റിപ്പോർട്ടിൽ പറയുന്നു.
അവലംബം
വർഗ്ഗം:മനുഷ്യാവകാശപ്രവർത്തകർ വർഗ്ഗം:1973-ൽ ജനിച്ചവർ വർഗ്ഗം:ബെയ്‌ജിങ്ങിൽ നിന്നുള്ളവർ വർഗ്ഗം:ചൈനീസ് ജനാധിപത്യപ്രവർത്തകർ വർഗ്ഗം:സഖാറോവ് പുരസ്കാരം നേടിയവർ
അക്കോണിറ്റിക് അമ്ലം
ഒരു കാർബണിക അമ്ലം. സംരചനാ ഫോർമുല, HOOC-CH2-C(COOH)=CH-COOH. കരിമ്പ്, ബീറ്റ്റൂട്ട്, ചോളം എന്നിവയിൽ ഇതു അടങ്ങിയിട്ടുണ്ട്. കരിമ്പിൻ സിറപ്പിൽ (പാവ്) നിന്നു കിട്ടുന്ന കാൽസിയം അക്കോണിറ്റേറ്റിൽ നിന്ന് ഇതു വൻതോതിൽ നിർമ്മിക്കപ്പെടുന്നു. സിട്രിക് അമ്ലത്തെ സാന്ദ്ര സൾഫൂറിക്ക് അമ്ലം കൊണ്ടു 120-125 °C താപനിലയിൽ നിർജലീകരിച്ചും ഉത്പാദിപ്പിക്കാം. പരീക്ഷണശാലയിൽ അസറ്റിലീൻ ഡൈ കാർബോക്സിലിക് എസ്റ്ററും മലോണിക് എസ്റ്ററും തമ്മിലുള്ള ഘനീഭവിക്കൽ (condensation) വഴി ഇതു ലഭ്യമാക്കാവുന്നതാണ്.
തണുപ്പിക്കുമ്പോൾ അക്കോണിറ്റിക് അമ്ലത്തിൽനിന്നു കാർബൺ ഡൈഓക്സൈഡ് നഷ്ടപ്പെട്ട് ഇറ്റാക്കോണിറ്റിക് അമ്ലം ഉണ്ടാകുന്നു.
അക്കോണിറ്റിക് അമ്ലത്തിനു സിസ് എന്നും ട്രാൻസ് എന്നും രണ്ടു രൂപങ്ങൾ ഉണ്ട്.
രണ്ടു രൂപങ്ങളിൽ നിന്നും അൻഹൈഡ്രൈഡ് (anhydride) കിട്ടുന്നു.